"Sky News": Vaksin yoxdur, yalnız sınaqlar və ehtimallar var | Cumhuriyyət\n“Sky News”: Vaksin yoxdur, yalnız sınaqlar və ehtimallar var\n06.11.2020 - 16:54\nDünyada koronavirus əleyhinə vaksin varmı? Böyük Britaniyanın məşhur “Sky News” kanalının internet səhifəsində dərc olunan məqalədə bildirilir ki, əslində vaksin yoxdur, yalnız vaksin sınaqları var. Heç bir vaksin hələ təsdiqlənməyib, ancaq iki vaksin modeli klinik sınaqların son mərhələsindədir. Bəs vaksin nə zaman hazır ola, onun tətbiqinə nə zaman başlana bilər? Oksford Universitetində vaksin sınaqlarına rəhbərlik edən şəxs bildirib ki, koronavirus əleyhinə vaksinin yeni ilədək hazır olması ehtimalı azdır. Novator.az saytı “Sky News”un internet səhifəsində dərc olunan, koronavirus vaksinləri ilə bağlı məsələyə aydınlıq gətirən yazını ingiliscədən tərcümə edib. Yazını oxucuların diqqətinə çatdırırıq.\nVaksin sınaqları üzrə baş tədqiqatçı Endryu Pollard Elm və Texnologiya Komitəsinə verdiyi açıqlamada Oksford Universitetində aparılan sınaqların ilin sonuna qədər nəticə verəcəyinə ümid etdiyini bildirib. O deyib ki, koronavirus əleyhinə vaksinin işləyib-işləmədiyini də yalnız ilin sonunda müəyyən etməyə güman var.\nVaksinin Milad bayramına qədər hazır olub-olmayacağı sualına Endryu Pollard belə cavab verib: “Bu ehtimal kiçikdir. Ancaq hazırda dəqiq nəsə demək də mümkün deyil. Apardığımız sınaqlar dünyanın müxtəlif yerlərində həyata keçirilən sınaqların yalnız bir hissəsini təşkil edir və onların bir neçəsi bu ilin sonuna qədər müsbət nəticə verə bilər”.\nBununla belə cənab Pollard bir daha vurğulayıb ki, vaksinlərin nə zaman istifadəyə veriləcəyi hələ də dəqiq bilinmir.\nXatırladaq ki, Böyük Britaniyanın baş naziri Boris Conson da vaksinin yalnız 2021-ci ilin birinci yarısında istifadəyə verilə biləcəyini demişdi.\nKoronavirus əleyhinə vaksin hələ təsdiqlənməyib. İnsanların istifadəsinə verilməzdən əvvəl onun həm effektiv, həm də təhlükəsiz olduğuna əmin olmaq gərəkdir. Bundan ötrü tənzimləyici orqanlar təhlillər aparmalıdır.\nHazırda klinik sınaqların son mərhələsində olan iki vaksin modeli mövcuddur. Bir neçə həftə ərzində klinik məlumatlar tənzimləyici orqanlara təqdim edilə bilər.\nBunlar Almaniyanın “BioNetch” şirkəti ilə ABŞ-ın “Pfizer” əczaçılıq şirkətinin və Oksford Universiteti ilə “AstraZeneca” şirkətinin birgə istehsal etdiyi potensial vaksinlərdir.\nBöyük Britaniyanın vaksinlər üzrə işçi qrupunun rəhbəri Keyt Binqem komitəyə bildirib ki, vaksinin gələn yaya qədər hazır olacağına 50%-dən çox inanır. O, hazırkı məlumatlara əsaslanaraq deyib ki, biz “müəyyən dərəcədə effektiv”, o cümlədən “ölüm və yoluxma hallarını azaltmaq ehtimalı yüksək olan” vaksin əldə etmiş olacağıq.\nBununla belə Keyt Binqem xəbərdarlıq edib ki, vaksinin virusu tamamilə aradan qaldırmaq ehtimalı azdır.\nEyni zamanda, komitənin əldə etdiyi məlumata görə, Oksford Universitetində hazırlanan vaksin dövlət səviyyəsində istifadəyə verilməsi üçün flakonlara doldurulmayıb. Bu o deməkdir ki, hökumət hələ sentyabr ayının sonuna qədər çatdırmağı vəd etdiyi 30 milyon vaksin dozasını əldə edə bilməyəcək.\nXanım Binqemin sözlərinə görə, 2020-ci ilin sonuna kimi yalnız 4 milyon dozanı ehtiva etməyə kifayət edəcək qədər vaksin olacaq.\nBu ilin əvvəllərində İngiltərənin Milli Səhiyyə Xidmətinin rəhbəri bildirmişdi ki, səhiyyə xidməti vaksin hazır olacağı təqdirdə onu – COVİD-19 vaksinini Milad bayramına qədər istifadəyə verməyə hazırlaşır.\nSer Saymon Stivens “BBC Radio 4” radiostansiyasının “Bu gün” (Today) verilişinə müsahibəsində deyib: “Hazırlıq mərhələsində olan 200-dən çox vaksin var. Biz inanırıq ki, gələn ilin birinci yarısından onlardan bir və ya bir neçəsini əldə edə biləcəyik. Bunu nəzərə alaraq biz vaksinlər hazır olacağı təqdirdə COVİD-19 vaksinlərinin istifadəyə verilməsi prosesinə başlamaq üçün Milli Səhiyyə Xidmətində hazırlıq işlərini də sürətləndiririk”.\nSer Saymon bunu mümkün etmək üçün terapevtlərlə razılıq əldə olunduğunu bildirib: “Vaksin hazır olacağı təqdirdə biz bu həftə terapevtlərə müraciət edib onları Milad bayramına qədər vaksinlərin tətbiqinə başlamağa hazır olmağa çağıracağıq”.\nNoyabrın 3-də terapevtlərin “Pulse” jurnalında çıxan yazıda bildirilmişdi ki, terapevtlər gələn ayın əvvəllərindən yaşı 85-i keçmiş şəxslərə və koronaviruslu xəstələrlə birbaşa təmasda olan səhiyyə işçilərinə vaksin vurmağa başlamaq üçün hazır vəziyyətdə gözləyirlər.\nAmma bundan öncə xanım Binqem xəbərdarlıq etmişdi ki, COVİD-19 vaksinlərinin ilk buraxılışı mükəmməl olmaya, hər kəsdə effekt verməyə bilər. O, ötən həftə “Lancet” tibbi jurnalında çıxan məqalədə bunları qeyd etmişdi: “Biz vaksinlərin yoluxmanın qarşısını almaması, daha çox simptomları azaltması, hətta hər kəs üçün və ya uzun müddət effekt verməməsi versiyalarına hazır olmalıyıq”.\nEyni zamanda, dövlət üçün çalışan alimlər xəbərdarlıq etmişdilər ki, hər hansı bir tədbir görülməsə, Milli Səhiyyə Xidməti minlərlə insanın ölümü ilə qarşılaşacaq.\n“Hazırda ölkənin əksər hissələrində xəstəxanada və reanimasiya şöbəsində koronavirusdan müalicə alan şəxslərin sayı aprel ayındakı ilk maksimum göstəricidən daha çoxdur” deyə Ser Saymon vurğulayıb. O əlavə edib ki, səhiyyə xidməti qış ayları üçün səciyyəvi olan təzyiqləri və COVİD-19 virusuna yoluxacaq şəxsləri nəzərə alaraq “imkanlarını bacardığı qədər artırır”.\nBununla belə o bildirib ki, insanlar yoluxma hallarının sayını azaltmaq üçün əllərindən gələni etməli, əməliyyat şöbələrini, xərçənglə mübarizə kimi digər xidmətləri məşğul etməməyə çalışmalıdırlar.\nSer Saymon deyib: “Biz təkcə koronavirusu deyil, həm də hər zaman qış aylarında artan təzyiqləri nəzərə alaraq imkanlarımızı bacardığımız qədər gücləndiririk. Koronavirusa yoluxma hallarının sayını azaltmaq istəyimizin səbəbi təkcə ölüm sayının həddindən artıq çox olması yox, həm də əməliyyat bölmələrinin və xərçənglə mübarizə kimi digər xidmətlərin dolayı təsirlərə məruz qalmasıdır.\nƏgər biz səhiyyə xidmətinin bütün xəstələrə yardımını davam etdirməsini istəyiriksə, birlikdə əlimizdən gələn hər şeyi etməli, koronavirusa yoluxma hallarının sayını aşağı salmalıyıq”.\nHökumətə vaksinlərlə bağlı məsləhətlər verən komitə COVİD-19 əleyhinə vaksinin ilk növbədə hansı qruplara tətbiq edilməli olduğunu artıq müəyyənləşdirib. Vaksinasiya və İmmunizasiya üzrə Birgə Komitənin açıqlamasına görə, təsdiq edilən hər hansı vaksin ilk olaraq qocalar evlərinin sakinlərinə və işçilərinə vurulmalıdır.\nNövbəti mərhələdə yaşı 80 və 80-dən yuxarı olan hər kəs, o cümlədən səhiyyə və sosial yardım işçiləri vaksinin tətbiq ediləcəyi şəxslər olmalıdır.\nÜmumilikdə, dünyanın müxtəlif yerlərində 200-dən çox vaksin hazırlıq mərhələsindədir və 44 klinik sınaq həyata keçirilir.\n44 sınaqdan 9-u klinik qiymətləndirmənin üçüncü mərhələsindədir, təhlükəsizlik və effektivliyin təsdiqlənməsi üçün minlərlə insana təqdim olunur.\nSəhiyyə və Sosial Yardım İdarəsinin rəhbəri çərşənbə axşamı deyib: “Yeni vaksinlərin hazırlıq prosesi, istehsalı və nə zaman istifadəyə veriləcəyi haqda dəqiq məlumat yoxdur. COVİD-19 vaksininin Böyük Britaniyada 2021-ci ilin birinci yarısına hazır olması ehtimalı var. Vaksin yalnız sağlam klinik sınaqlar vasitəsilə təhlükəsizlik və effektivliyi sübut edildikdən, o cümlədən dərman preparatlarının tənzimləyici orqanı olan MHRA (Dərman Preparatları və Tibb Məhsulların Tənzimləməsi Agentliyi) tərəfindən təsdiq edildikdən sonra istifadəyə veriləcək. Vaksin təsdiq edildiyi təqdirdə Milli Səhiyyə Xidməti onu daha geniş şəkildə istifadəyə verməzdən əvvəl əsas risk qruplarının vaksinasiyası proqramına başlamağa hazırdır”.\nMilli Səhiyyə Xidmətinin rəhbəri bunları da əlavə edib: “Milli Səhiyyə Xidməti bütün ölkə ərazisində vaksinasiyanın həyata keçirilməsi, o cümlədən illik zökəm vaksinasiyası və uşaqların immunizasiyası üçün yaxşı hazırlanmış planlara malikdir. Vaksin hazır olduğu zaman əməkdaşlarımızın onu təhlükəsiz şəkildə, sınaqdan keçmiş üsullarla tətbiq edə bilmələri üçün apardığımız işlər davam edir”.\nShort URL: https://www.cumhuriyyet.net/?p=156956


Müxalifət post-pandemiya dövrünə hazırlaşır - VHP\nÖlkədə xüsusi karantin rejimi bir çox sahələr kimi, siyasi partiyaların fəaliyyətinə də müəyyən məhdudiyyətlər qoyub. İki aya yaxındır partiya qərargahlarının qapıları faktiki olaraq bağlanıb. Müxalifət isə karantin rejiminin ləğvindən sonrakı post-pandemiya dövrünə hazırlaşır.\nVHP Mərkəzi İcra Aparatının rəhbəri Samir Əsədli isə bildirdi ki, əslində post-pandemiya dövrünə hazırlıq demək düzgün olmazdı: “Söhbət həyatın əvvəlki axarına qayıtmasından gedir. Partiya olaraq öncədən planlaşdırdığımız proqram üzrə fəaliyyət göstərəcəyik. Bu il Vətəndaş Həmrəyliyi Partiyası olaraq qurultay keçirməyi planlayırdıq. Rayon təşkilatlarının hesabat-seçki yığıncaqları keçiriləcək. Bu işlər başa çatdıqdan sonra qurultayın vaxtı elan ediləcək. Həmçinin yay aylarında bölgələrdə zona müşavirələri keçiriləcək.\nPandemiya ilə bağlı karantinin bitməsindən asılı olaraq bu istiqamətdə işlərimizi davam etdirəcəyik. Eyni zamanda partiyadan seçilən millət vəkillərinin seçicilərlə görüşləri planlaşdırılır”.\nAXP sədri Pənah Hüseyn “Yeni Müsavat”a bildirdi ki, post-koronavirus dövründə yaranacaq situasiyalara siyasi hazırlıqlar, proqramlaşdırma və planlaşdırma, siyasi davranış modelləri və ehtimal olunan qlobal geopolitik xaos şəraitində Azərbaycan xalqı və dövlətinin milli strategiyası məsələlərinin elmi-siyasi müzakirələrinə zəruri ehtiyac var: “Bir sıra siyasi partiyaların rəhbərləri və mütəxəssisləri ilə, ekspertlərlə belə müzakirələr başlanıb. Aydın görünür ki, Milli Təhlükəsizlik Konsepsiyası və Müdafiə Doktrinası yenidən işlənməlidir. Bundan əlavə, proqnozlaşdırılır ki, qeyri-formal siyasi təşkilatlanmaların Azərbaycanda da aktuallaşması labüddür”.\nBöyük Azərbaycan Partiyasının sədri Elşad Musayev isə bildirdi ki, müxalifət ilk növbədə karantin rejiminin bitməsini gözləyir: “Mövcud şərtlər daxilində əksəriyyət kimi müxalifət də fəaliyyətini məhdudlaşdırmışdı. Xeyli məsələ karantin rejiminin götürülməsindən, yaxud yumşaldılmasından asılıdır. Ondan sonra müxalifət də adi iş rejiminə qayıdacaq. Amma o da nəzərə alınacaq ki, koronavirus problemi hələ qalmaqda davam edir və buna da uyğun davranışlar sərgilənməlidir. Yəqin ki, hər kəs bu təhlükəni nəzərə almaqla öz planına uyğun fəaliyyətini davam etdirəcəkdir”.\nAĞ Partiyanın sədri Tural Abbaslı isə bildirdi ki, tək müxalifət partiyaları deyil, cəmiyyət və iqtidar post-pandemiya dönəminə daha çox hazırlaşmalıdır: “Ümumiyyətlə, bütün dünyada bu gün ən çox müzakirə olunan məsələlərdən biri də post-pandemiya dünyasının necə olacağı və yeni reallıqlardır. Bu gün hər kəsin üzərində razılaşdığı bir fikir var ki, dünya əvvəlki kimi olmayacaq. Bu fikir tək siyasi və idarəetməyə aid edilən məsələ deyil. Buraya iqtisadi, mədəni və sosial sahələr də daxildir. Təbii ki, dünyanın bunu müzakirə etdiyi və yeni dönəmə hazırlaşdığı bir vaxtda Azərbaycan özünü bu prosesdən kənarda saxlaya bilməz. Odur ki, Azərbaycan dövlət olaraq bu məsələyə ciddi yanaşmalı və yeni dönəmin yeni və öyrəşilməmiş reallıqlar və çağırışlarına hazır olmalıdır. Təbii ki, Azərbaycan müxalifəti də, dövlətçiliyin bir subyekti kimi, bu məsələlərdə aktiv olmalıdır. Odur ki, biz, AĞ Partiya olaraq, bu dönəmi və post-pandemiya məsələsini ciddi araşdırır və rəhbərlikdə müzakirə edirik. Yarana biləcək müxtəlif yeni situasiyalara hazırlıqlı olmaq üçün müxtəlif ssenarilər üzərində işləyirik. Eyni zamanda AĞ Partiya bütün bunlarla paralel digər müxalifət partiyaları ilə də bu məsələləri aktiv müzakirə edir və yeni dönəmdə birgə fəaliyyət formaları üzərində məsləhətləşmələr edirik. Hələlik onu deyə bilərəm ki, bur sıra partiyalarla ilkin müsbət nəticələr də mövcuddur. Bu sırada AXP, ADP, AMİP, Böyük Azərbaycan kimi partiyaları göstərə bilərik. Əsas məsələ müxalifətin və ya iqtidarın post-pandemiya dönəmində hazırlıqlı olması məsələsi deyil. Əsas xalq olaraq, millət olaraq və ən əsası bütöv bir dövlət olaraq bu dönəmə hazır olmaqdır”.\nMəhəmməd Əmin Rəsulzadənin adına Ankarada park istifadəyə verilib


Poğaça Tarif - yuvaasia.com\n2.5 çay stəkanı süd (287 q)\n2 yemək qaşığı şəkər tozu (40 q)\n4 yemək qaşığı kərə yağı (80 q)\n1 su stəkanı ağ pendir (250 q)\n1 ədəd bütöv yumurta və 1 ədəd yumurta sarısı (birlikdə çırpılmış)\nYuva aktiv mayanı süd ilə açın.\nUn, maya, şəkər, duz və yumurtanı qarışdırıb yoğurun.\nKərə yağını kiçik parçalara bölüb, xəmirə əlavə edin.\nÜzəri parlaq və yapışqan olmayan xəmir əldə edənədək yoğurun.\nÜzərinə nəm dəsmal örtərək 20 dəqiqə gözlədin.\nXəmirinizi 70 qramlıq hissələrə ayırın.\nYuvarlayın və oxlov ilə yayın.\nAğ pendir və doğranmış cəfərini qarışdırın.\nİçliyi xəmirin ortasına yerləşdirib yarım-ay şəklində bağlayın və kənarlarını basdıraraq birləşdirin.\nDaha sonra otaq temperaturunda 40 dəqiqə saxlayın.\nPoğaçanın üzərinə çırpılmış yumurtanı sürtün və 200 dərəcə sobada 20 dəqiqə bişirin.


Əhməd İsmayılov: “Məqsədimiz medianı güclü görməkdir” - MÜSAHİBƏ\nELM VƏ TƏHSİL - 2021-09-22\nŞənbə günləri də tədris həyata keçirilə bilər - RƏSMİ\nSAĞLAMLIQ - 2021-09-21\nAzərbaycanda 1 594 nəfər COVID-19-a yoluxub - 26 nəfər ölüb\nYAZARLAR - 2021-09-21\nAqil ABBAS: XAN QIZININ TİKDİRDİYİ ŞUŞA TÜRMƏSİ\nƏhməd İsmayılov: “Məqsədimiz medianı güclü görməkdir” - MÜSAHİBƏ\n75045 | 2021-05-27 17:18:22\nQalib ölkənin mediası da dövlətin inkişaf tempinə uyğun olmalıdır.\nAzərbaycan Respublikasının Medianın İnkişafı Agentliyinin (MEDİA) icraçı direktoru Əhməd İsmayılov AzərTAc-a müsahibə verib.\nAdalet.az müsahibəni təqdim edir:\n– Əhməd müəllim, Azərbaycan mediasının müasir vəziyyəti və problemləri ilə bağlı ictimai fikrin müxtəlif səviyyələrində daim müzakirələr gedir və Milli Mətbuat Günü yaxınlaşdıqca bu istiqamətdə fikirlər daha çox eşidilməkdədir. Azərbaycan mediasının perspektiv inkişafı ilə bağlı rəhbərlik etdiyiniz Agentliyin nə kimi planları var?\n– Cənab Prezident İlham Əliyevin “Azərbaycan Respublikasında media sahəsində islahatların dərinləşdirilməsi haqqında” Fərmanı ilə medianın inkişafında yeni bir mərhələnin bünövrəsi qoyuldu. Medianın İnkişafı Agentliyinin yaradılmasına da məhz bu istiqamətdə həyata keçirilən quruculuq işlərinin tərkib hissəsi kimi yanaşmaq lazımdır.\nBildiyiniz kimi, Agentliyin nizamnaməsində kifayət qədər geniş spektri əhatə edən fəaliyyət istiqamətləri öz əksini tapıb. Agentlik bu kontekstdə media subyektlərinin işinin təkmilləşdirilməsinə, jurnalistlərin peşəkarlığının və məsuliyyətinin artırılmasına, onların sosial müdafiəsinin gücləndirilməsinə, media sahəsində mütəxəssislərin hazırlanması və onların əlavə təhsilinin təşkilinə, habelə media savadlılığının yüksəldilməsinə yönəlmiş bir sıra layihələr üzərində işləri artıq yekunlaşdırmaq üzrədir. Qeyd olunan layihələrə dair müvafiq ətraflı məlumatlar mərhələli şəkildə ictimaiyyətə təqdim olunacaqdır.\nMedia sahəsində yeni informasiya-kommunikasiya texnologiyalarının və innovasiyaların tətbiqinin stimullaşdırılması, vətəndaş və cəmiyyət üçün ictimai maraq doğuran layihələrin təşkili, həmçinin dövlət orqanları və qurumlarının, yerli özünüidarəetmə orqanlarının, hüquqi və fiziki şəxslərin müvafiq sahə üzrə fəaliyyətlərinin əlaqələndirilməsi MEDİA Agentliyinin əsas prioritetlərindəndir.\nQeyd etmək istərdik ki, Prezident İlham Əliyevin media islahatları ilə bağlı sözügedən Fərmanı özündə köklü dəyişiklikləri ehtiva etməklə qarşımıza yeni və daha məsuliyyətli vəzifələr qoyub. Fərmandan irəli gələn yeniliklər Azərbaycan mediasının şəffaflıq və vətəndaş məmnunluğu prinsiplərinə əsaslanan, cəmiyyətin obyektiv və peşəkar şəkildə məlumatlandırılmasına şərait yaradacaq, modernləşmə, rasionallıq, qabaqcıl texnologiyaların geniş tətbiqi, aparıcı trendlərin izlənilməsi kimi qlobal informasiya mühitinin müəyyənləşdirdiyi istiqamətlərin, innovativ yanaşmaların həyata keçirilməsinə təkan verəcəkdir.\nBiz Azərbaycan mediasında mövcud problemlərin xarakteri və məzmununun müəyyənləşdirilməsi məqsədilə təhlillər aparmış və onların aradan qaldırılmasının optimal həlli yolları üzərində işləmişik. Gəldiyimiz nəticələr və mövzuya dair ətraflı fikirlərimiz yaxın müddətdə media ictimaiyyətinə açıqlanacaqdır.\n– Agentlik media sahəsində islahatların dərinləşdirilməsi ilə bağlı öz üzərinə düşən vəzifələri hansı istiqamətlərdə yerinə yetirəcəkdir?\n– MEDİA Agentliyi, ilk növbədə, media subyektlərinin iqtisadi müstəqilliyinin gücləndirilməsi, maddi-texniki bazalarının möhkəmləndirilməsi, infrastrukturun modernləşdirilməsi və müvafiq sahədə yeni iqtisadi modelin yaradılmasını hədəfləyir. Qurum bu istiqamətdə atılacaq addımlara dəstək göstərəcəkdir.\nDigər vacib prioritetimiz dövlət-media münasibətlərinin vacib elementlərindən biri kimi hüquqi mənzərənin dəqiqləşdirilməsidir. Media subyektləri ilə cəmiyyət və dövlət arasında münasibətlərin tənzimlənməsi məqsədilə normativ-hüquqi bazanın təkmilləşdirilməsinə dair təkliflər hazırlamaq, medianın işinə mane olan problemlərin həlli üzrə təkliflərini dövlət və yerli özünüidarəetmə orqanlarına təqdim etmək də Agentliyin daim diqqətində olan məsələlərdəndir. Agentliyin də iştirak etdiyi müvafiq işçi qrup tərəfindən hazırlanmış “Media haqqında” Azərbaycan Respublikası Qanununun layihəsi bu istiqamətdə islahatların dərinləşdirilməsi baxımından dəyərli töhfə olacaqdır.\nBundan sonrakı dövrdə Agentliyin səlahiyyət dairəsinə müvafiq olaraq istər çap mediası, istər onlayn, istərsə də audiovizual media sahəsində daha əhatəli, müasir dövrün çağırışlarına cavab verən, məzmun və forma baxımından yenilənmiş, daha uzunmüddətli hədəflərin əldə olunmasına yönələn layihələrin işlənib hazırlanması və həyata keçirilməsi nəzərdə tutulur. Agentliyin təşkil edəcəyi müsabiqələrin formatında ictimai rəy nəzərə alınmaqla əsaslı dəyişikliklər aparmaq niyyətindəyik. Müsabiqələr ilk növbədə növündən (yəni çap, audiovizual və ya onlayn media subyektləri) asılı olmayaraq, bütün media subyektlərində çalışan jurnalistlər üçün əlçatan olacaqdır. Media subyektlərinin maliyyələşdirilməsi üçün şərtlərimiz də tamamilə yenilənib və özündə Azərbaycan mediasının bütün elementlərini birləşdirib. Təbii ki, nəzərdə tutduğumuz modellər ideal deyil və onların hansısa aspektlərini zamanla inkişaf etdirmək lazım gələcək. Bu baxımdan biz həmişə müzakirələrə açığıq. Bu çətin missiyanın məsuliyyətini üzərimizə götürməkdə bir məqsədimiz var – biz Azərbaycan mediasını güclü, beynəlxalq müstəvidə rəqabətədavamlı görmək istəyirik. Qalib ölkənin mediası da dövlətin inkişaf tempinə uyğun olmalıdır.\n– İstər yerli, istərsə də beynəlxalq səviyyələrdə aparılan müxtəlif ictimai müzakirələrdə çap mediasının gələcəyi ilə bağlı heç də birmənalı qarşılanmayan proqnozlar səslənir. Sizin fikrinizcə, qəzetlər yaşayacaqmı?\n– Qeyd etdiyiniz kimi, çap mediasının qarşılaşdığı problemlər bütün dünyada özünü göstərən, İKT-nin inkişafı nəticəsində informasiyanın əvvəlkindən daha sürətli ötürülməsi ilə müşayiət olunan yeni tendensiyalarla bağlıdır. Biz bütün bu kimi yeni trendləri diqqətlə izləyir və təhlil edirik. Hər cəmiyyətin özünəməxsus dəyərlər sistemi var. Azərbaycan mediası böyük bir tarixi irsin, zəngin təcrübənin daşıyıcısıdır. Azərbaycan qəzetçiliyi dövlət dilimizin ədəbi üslubunun ən çevik, rəsmi və publisistik üslublarının isə əsas ifadə vasitəsi olmaqla yanaşı, maarifləndirici, intellektual təhlil funksiyasını yerinə yetirən, informasiyanı ötürən və arxivləşdirən ciddi fikir tribunasıdır.\nÇap mediasının zəifləməsi bir tərəfdən qlobal tendensiyadırsa, digər tərəfdən də redaksiyaların müasir çağırışlara çox gec uyğunlaşması və ya bəzən, ümumiyyətlə, reaksiya verməməsi kimi spesifik səciyyə daşıyan nüanslarla bağlıdır. Məhz bu səbəblər qəzetlərin geniş oxucu auditoriyasını itirməsi ilə nəticələnir. Eyni zamanda, qəzetlər üçün nəşriyyat xərcləri və mətbəələrin əksəriyyətinin texniki imkanları ilə bağlı vəziyyət arzuolunan hesab edilə bilməz.\nAgentlik dünya təcrübəsini nəzərə almaqla, “E-qəzet” modelinin tətbiq olunmasını mümkün hesab edir. Belə ki, qeyd olunan platforma qəzet redaksiyalarına texniki yönümlü xərclərini azaltmağa və nəşrlərini oxuculara daha əlverişli və operativ şəkildə çatdırmağa şərait yaradacaqdır.\nAgentlik olaraq konseptual yanaşmamız ondan ibarətdir ki, müasir Azərbaycan oxucusunun keyfiyyətli kontentlə təmin olunması məqsədilə bütün digər media subyektləri kimi qəzetlər də inkişaf etməlidir.\nMedia sahəsində islahatlarla bağlı dövlətin iradəsi və media ictimaiyyətinin istəyi üst-üstə düşür. Məhz bu həmrəyliyə güvənərək təşəbbüslərimizin səmərəli olacağına, Azərbaycan mediasının yeni keyfiyyət mərhələsinə keçidinə dəstək verəcəyinə inanırıq.\n“Dünyagörüşlərində böyük fərqlər var” - MÜSAHİBƏ\nSəriyyə Müslümqızı: "Cıdır düzündən Xocalıya boylandım...” MÜSAHİBƏ - FOTOLAR\nAnar Yusub: “Avropanın bir çox şəhərlərində konsertlərim düşünülüb” - MÜSAHİBƏ\n“Qiraət zamanı şeiri yaşamaq, hiss etmək lazımdır” - MÜSAHİBƏ\n“Təkcə beyin, hisslər və əllərlə deyil,bütöv bir bədən olaraq bunu edirsən" - MÜSAHİBƏ\nAqil Abbas: “İclasda nə danışdığımı yazsalar, məni deputatlıqdan çıxararlar” – MÜSAHİBƏ\n“Azərbaycan sülh istəyirsə, müharibəyə hazır olmalıdır” - MÜSAHİBƏ\nHəsən Zeynalov: “Qarabağa görə özümü günahkar sayırdım” - MÜSAHİBƏ\nAfrika ölkəsi Almaniyadan 9 milyard dollar təzminat tələb edir\nBMT-nin Baş katibi: “Uçurumun kənarındayıq”\nÖtən həftə dünyada koronavirusa 3,6 milyondan artıq insan yoluxub - ÜST\nKoronavirus xəstəsi hansısa halda yaşadığı ünvanı tərk edə bilərmi? - AÇIQLAMA\nErmənistanın sabiq prezidenti ilə cinayətkar "başçı" görüşdü: Səbəb...\nXərçənglə mübarizə aparan Canan Ərgüdərin son durumu....\nBir ildə 45 kq arıqlayan müğənni özünə sevgili də tapdı - FOTOLAR\nAzərbaycanda COVID-19 əleyhinə vurulan vaksinlərin ümumi sayı 8 milyonu ötdü\nAzərbaycan Ordusunda səmti müəyyənetmə yarışları keçirilir\nƏrdoğanın Rusiyaya səfərinin vaxtı AÇIQLANDI\nSabahdan hava şəraiti dəyişəcək – Xəbərdarlıq\nBakıda daha bir yerüstü piyada keçidi inşa ediləcək\nTeledərslərin təkrar yayımına start verilir\nİndiyədək 132 qazimiz müalicə üçün Türkiyəyə göndərilib - FOTO\nDTX və DSX-dən birgə ƏMƏLİYYAT: Saxlanılanlar var\nDOSTUM RƏŞAD SADIQOVA BİR MƏSLƏHƏT\nAQTA daha 15 müəssisədə pozuntular aşkarlayıb\nPaytaxtın bu yolunda hərəkət məhdudlaşdırılır\nƏsgərimiz Xocavənddə minaya düşüb? - RƏSMİ\nƏli Əsədov “DP World” şirkətlər qrupunun sədri və icraçı direktoru ilə görüşüb\n“Vətən bağı”nda “Dəmir yumruq” abidəsi qoyulacaq\nMilli Məclisdə icra və qanunvericilik hakimiyyəti arasında əməkdaşlıq müzakirə olunub\nYol polisi dərslərin başlanması ilə bağlı əhaliyə müraciət etdi\nİran xarici işlər nazirinin müavini Azərbaycana gəlir\nParlamentdə erməni cinayətləri ilə bağlı dinləmələr keçiriləcək\nİnək sağan qadınları izləyərkən peyvəndi kəşf etdi\nAQİL ABBAS: NƏ MUTLU AĞDAMLIYAM DEYƏNƏ!\nQisas zəminində qətl: Azərbaycanlı gəncin ayağına ağır əşya bağlayıb suya atdılar\nMaqsud Mahmudova pul verən müğənnilər məsuliyyətə cəlb oluna bilər\n"Siyasi partiyalar İlham Əliyevin mövqeyini dəstəkləyirlər" - PA-nın şöbə müdiri\n"Azərbaycanda yeni siyasi konfiqurasiya qurulub" - Ədalət Vəliyev\nİlham Əliyev Rusiya Prezidenti Vladimir Putinə başsağlığı verib\nBəşəriyyətin ağ faciəsi - NARKOMANİYA\nTəhsil naziri yeni tədris ili ilə bağlı ƏMR İMZALADI\nİraq Respublikasının Azərbaycan Respublikasındakı Səfirliyinin birinci katibi İlahiyyat İnstitutunda olub\nPrezident Bakıda təmir olunmuş məktəbdə yaradılan şəraitlə tanış olub\nAzərbaycanda yeni dərsliklərin çapına başlanılıb\nZƏFƏRLƏ DOLU MÖHTƏŞƏM TARİXİ QƏLƏBƏMİZİN İCTİMAİ ŞAHİDLƏRİYİK...\nVaqif YUSİFLİ ŞİRXAN ARANLININ " Yurd həsrəti"-ndən yazdı\nİlham Əliyev “DP World” şirkətlər qrupunun sədri və icraçı direktorunu qəbul edib\nPayız özü ilə hansı xəstəlikləri gətirir? - Depressiya, nevroz, asma, qastrit...\nSabah 34 dərəcəyədək isti olacaq\nFaiq QİSMƏTOĞLU: BİR KƏNDİN İSTEDADLARI\nXÜSUSİ TƏYİNATLI ELMƏDDİN ƏLİZADƏ - Şahnaz Şahin yazır\nDüşməni zorla dost etmək olmaz, professor!\nAy camaat, mən Şuşaya gedirəm - Əbülfət MƏDƏTOĞLU Yeddinci – hələlik sonuncu yazı\nBaxmaq üçün də milyonçu olmaq lazım deyil ki?! - Eminquey yazır\nFərarilərin üzrü qəbul olunmur\nValideynlərin oxuması vacibdir - Əzizə İsmayılova yazır\nSƏRRAST ATICI NİHAD ƏHMƏDOV - Kamalə Abiyeva yazır\nBelə vicdansızlıq olmaz! - Ulucay Akif yazır\nDünyanı dəyişən inək - İradə TUNCAY yazır\nBizə belə milli komanda lazım deyil! - Aydın Bağırov yazır\nTortun üzərinə düzülən şam adəti\nOğluna görə 21 kişini öldürən ilk qadın "kabadayı"\n11 ölkə, 11 qəribə qadağa\nQazaxıstanda koronavirusun “Eta” ştammı yayılıb\nAmerikanlar Baydenə görə tərəfdaşlarını itirməkdən ehtiyat edir\nSeptember: 18, 11, 04\nAugust: 28, 21, 14, 07,\nJuly: 31 24, 17,\nAqil ABBAS: AZƏRBAYCANDA MƏHLƏ ÇEMPİONATI DAVAM EDİR\nAqil ABBAS: HACIBƏYLİ, YOXSA HACIBƏYOV?\nAtatürk necə qazi oldu?\nErmənilərin qəsdən çirkləndirdiyi Oxçuçay: Problem BMT-nin masasında\nAqil ABBAS: "AĞLADIQCA KİŞİ QEYRƏTSİZ OLUR…"\nVəzifə, vicdan və vətəndaşlıq borcu: Respublika Əlillərin Bərpa Mərkəzindən REPORTAJ\nOktay Cəfərovdan günün statusu\nElşad Miri: “Azərbaycanda İran təhlükəsi var”\nTürkiyəyə məxsus yük maşınının "Respublika" meydanında nə işi var? - Bayrama hazırlaşan ermənilərdən reaksiya - VİDEO\nŞuşa səfərim - Hikmət Sabiroğlu yazır\nZaxarova erməni jurnalistləri yerində oturtdu: “Əlavə şərhə ehtiyac duymuram”\nErmənilərdən növbəti "şok" açıqlama: ""Bayraktar"ı ermənilər icad edib" - VİDEO\nŞəbnəm Tovuzlu Həcidən ayrılıb...


23:13 20 Aprel 2021\nBu möhtəşəm qələbə bütün dünya üçün əhəmiyyətlidir\nAzərbaycan Respublikasının Prezidenti İlham Əliyevin sərəncamları ilə bundan sonra hər il 27 sentyabr Anım, 8 noyabr isə Zəfər bayramı günləri kimi qeyd ediləcək.\nGələcək bütün tariximizdə daim yaşayacaq və millətimizdə qürur hissi yaradan bu hadisələrin mahiyyətini bilmək üçün 44 günlük Vətən müharibəsində qazanılan qələbənin Azərbaycan və dünya üçün hansı əhəmiyyət daşıdığına nəzər yetirməkdə fayda var.\nHeç şübhəsiz, sentyabrın 27-dən başlayan və Ermənistanın hərbi təslim aktı ilə başa çatan müharibə haqqında bundan sonra çoxlu əsərlər yazılacaq, sənədli və bədii filmlər çəkiləcək, dissertasiya işləri müdafiə olunacaq. Ancaq indi bəzi ilkin təhlillərin aparılmasına ehtiyac duyulduğu qənaətindəyəm. Məlum olduğu kimi, hərbi əməliyyatlar noyabrın 10-da Rusiya Federasiyası Prezidenti Vladimir Putinin, Azərbaycan Respublikasının Prezidenti İlham Əliyevin və Ermənistanın baş naziri Nikol Paşinyanın birgə bəyanat imzalaması ilə başa çatdı.\nBu, sadəcə bəyanat deyil, həm də Ermənistanın müharibədə rüsvayçı hərbi təslim aktıdır. Nə üçün? Çünki hərbi əməliyyatların başladığı ilk gündən cənab Prezident İlham Əliyev Ermənistan qarşısında tək bir şərt, bir tələb irəli sürmüşdü. Bildirmişdi ki,Ermənistanın xarici işlər naziri, müdafiə naziri və ya başqa kimsə deyil, şəxsən baş nazir Nikol Paşinyan işğalçı qoşunların nə zaman çıxarılacağına dair qəti fikrini bildirdikdən və konkret cədvəl verdikdən sonra hərbi əməliyyatlar dayandırılcaq.\nNəticəsi nə oldu? Bir neçə ay əvvəl Azərbaycan qarşısında 7 şərt irəli sürən Nikol Paşinyan Azərbaycan Respublikası Silahlı Qüvvələrinin Ali Baş Komandanı, cənab Prezident İlham Əliyevin yeganə şərtini qəbul etməyə və onun müzəffər komandan çəkmələrinin qarşısında ikiqat diz çökərək hərbi təslim aktını imzalamağa məcbur oldu. Bu imzalanan təslim aktının təkcə Azərbaycan deyil, həm də bütün dünya üçün əhəmiyyəti var. Həmin əhəmiyyət nədən ibarətdir?\nQələbə Azərbaycana nə verdi?\nMüharibədə Prezident İlham Əliyevin rəhbərliyi altında Azərbaycan dövlətinin başlıca məqsədi işğal altında qalan torpaqları azad etmək idi. 44 günlük müharibə nəticəsində Azərbaycan dövləti niyyətinə nail oldu. Qəhrəman Azərbaycan əsgərlərinin, gizir və zabitlərinin şücaəti sayəsində düşmən yenildi. Vətən torpağı heç bir zaman ölməyəcək, millətimiz və dövlətimiz əbədi mövcud olduqca yaşayacaq şəhid qanları ilə suvarıldı. Azərbaycan Respublikası, ordusu və xalqı bu müharibədən qalib çıxdı. Ermənistan hərb meydanında rüsvayçı məğlub edildi. Dünyanın 50 qabaqcıl ölkəsinin orduları cərgəsində yer tutan Azərbaycan Ordusu "yenilməz Ermənistan ordusu” mifini darmadağın etdi. Bu gün Ermənistan ordusu artıq demək olar ki, yoxdur. Gəbərənləri döyüş meydanında qaldı, 10 mindən yuxarı əsgər və zabit isə fərarilik edərək qaçıb getdi. Azərbaycan Ordusu düşmənin külli miqdarda döyüş texnikası və sursatını qənimət olaraq ələ keçirməklə təkcə İrəvanı deyil, illər boyu Ermənistanı silahlandıranların da ümidlərini darmadağın etdi.\nAli Baş Komandan İlham Əliyev hər bir azərbaycanlının qəlbində xüsusi milli-mənəvi yeri olan Şuşanın azad edilməsi ilə bütün Qarabağı Azərbaycana qaytardı. Tarixən belə deyilib: Şuşa Qarabağın açarıdır, Şuşa kimdədirsə, Qarabağ da ondadır. Ümummilli Lider Heydər Əliyev deyirdi ki, Şuşasız Azərbaycan yoxdur. Şuşanın işğaldan azad edilməsi və yenidən qovuşması Azərbaycanın varlığı, inkişafı və daha güclü dövlət olması deməkdir. Prezident İlham Əliyev Azərbaycan üzüyünün qaşı olan Şuşanı qaytarıb yerinə qoymaqla tariximizdə mümkün olmayanı mümkün etdi, yuxularımızı, xəyallarımızı gerçəkləşdirdi. Hərbi əməliyyatların əvvəllərində bədxahlarımız yazırdılar ki, guya döyüşü pualar, dronlar udur. Şuşa şəhərində küçə döyüşlərində Azərbaycan əsgəri dünya hərb tarixində qızıl səhifələr yazdı. Bu səhifənin öyrənilməsi üçün hələ uzun illər lazım gələcək.\nMinilliklər tariximizdə Prezident İlham Əliyev bir çox ilklərə imza atdığı kimi, bu savaşda da bir ilk yaratdı. Son bir neçə yüzilliklər tariximizdə ilk dəfə olaraq işğal altında olan torpaqlar güclü ordu sayəsində azad edildi. Qazandığı qələbə ilə Prezident İlham Əliyev Azərbaycan xalqını məğlub xalqdan qalib xalqa çevirdi, millətin başını uca etdi, əyilmiş qamətini, belini düzəltdi, başını dik etdi, özünə inam, güvən yaratdı, gələcək nəsillərə örnək verdi. Hələ ötən əsrin 80-ci illərində xarici tarixçilər yazırdılar ki, Azərbaycanın şimal torpaqları çarizm tərəfindən işğal olunduqdan sonra azərbaycanlılar daim sındırılmış, özlərinə inamsız halda Bakı küçələrində gəzirdilər. XX əsrdə yalnız iki dəfə azərbaycanlılar Bakı küçələrində başlarını dik tutaraq gəziblər: birinci dəfə 1918-ci ildə Azərbaycan və Osmanlı hərbi hissələrindən ibarət qurulmuş Qafqaz İslam Ordusu tərəfindən Bakı şəhəri yadelli qüvvələrdən azad edildikdən sonra; ikinci dəfə isə Azərbaycan Kommunist Partiyası Mərkəzi Komitəsinin Birinci katibi Heydər Əliyev 1976-cı ildə Sovet İttifaqı Kommunist Partiyası Mərkəzi Komitəsi Siyasi Bürosu üzvlüyünə namizəd seçildikdən, 1982-ci ildə isə Siyasi Büro üzvü seçildikdən və SSRİ Nazirlər Soveti Sədrinin birinci müavini təyin edildikdən sonra.\n44 günlük müharibə nəticəsində Azərbaycan xalqı bilavasitə Prezident İlham Əliyevin müdrik dövlət rəhbərliyi, planetar təfəkkürü, strateqliyi, diplomatik-siyasi ustalığı və sərkərdəlik məharəti nəticəsində son 200 ildə üçüncü dəfə, XXI əsrdə isə birinci dəfə təkcə Bakı küçələrində, ölkəmizdə deyil, dünyanın hər bir yerində başını dik tutaraq, özünə güvənərək qalib millət kimi qürur hissi ilə addımlayır. Prezident İlham Əliyev Azərbaycan xalqı və dövləti üzərində olan 30 illik ləkəni silib atmaqla azərbaycanlıları yenidən qalib doğulmuş bir millət etdi. Millətimiz və dövlətimiz mövcud olduqca qalacaq bu böyük əsərin memarı Prezident İlham Əliyevdir.\nAzərbaycan təkcə hərb meydanında qələbə qazanmadı. Qazanılan qələbə Azərbaycan iqtisadiyyatının Ermənistan iqtisadiyyatı üzərində tarixi qələbəsi oldu. Qələbə Prezident İlham Əliyevin daim söylədiyi bir tezisin nəinki indiki şəraitdə düzgün olduğunu təsdiq etdi, eyni zamanda, millətimizin gələcək nəsilləri üçün də bir örnək oldu. O da ondan ibarətdir ki, biz iqtisadi cəhətdən müstəqil, güclü olmasaq, heç bir vəzifəni yerinə yetirə bilmərik. Məhz Prezident İlham Əliyevin yaratdığı iqtisadi cəhətdən güclü Azərbaycan müharibədə qalib gəldi. Cənubi Qafqaz iqtisadiyyatının təqribən 75 faizini təşkil edən Azərbaycan iqtisadiyyatı qarşısında Ermənistan heç bir zaman tab gətirə bilməzdi və tab gətirmədi də!\nQələbənin dünya bazarlarında neftin qiymətinin aşağı düşdüyü, koronavirusun tüğyan etdiyi ağır bir şəraitdə qazanılması Prezident İlham Əliyevin uzun illərdən bəri yürütdüyü iqtisadi strategiyanın düzgünlüyünü bir daha təsdiq etdi. Ordunun bütün təchizatı dəqiq saat mexanizmi kimi təmin edildi.\nErmənistanda isə "könüllü” adı altında cəbhəyə zorla adam yığarkən "varınızdırsa, özünüzlə hərbi geyim, çəkmə gətirin” xahişləri edən, əsgərini yeməklə təmin edə bilməyən bir ölkənin qüdrətli Azərbaycan iqtisadiyyatı qarşısında diz çökməsi təbii idi. Ermənistan resurs müharibəsinə hazır deyildi və ola da bilməzdi. Ona görə də baş verən məğlubiyyət qaçılmaz idi. Və gözlənilən də baş verdi!\nQazanılan qələbə Azərbaycan hərbi-sənaye kompleksinin, müasir texnologiyasının Ermənistan üzərində zəfəri idi. Son illərdə dövlət büdcəsində hərbi xərclərin daim artırılması, ordu quruculuğuna xüsusi diqqətin yetirilməsi, yeni texnologiyaların işlənilməsi və tətbiqi, səmərəli beynəlxalq əməkdaşlıq Azərbaycanda inkişaf etmiş hərbi-sənaye kompleksinin qurulmasına gətirib çıxardı. Nəticəsi də məlumdur: müasir hərbi-sənaye kompleksinin məhsulları döyüş meydanında düşmən üzərində hakim oldu və gözünü açmağa imkan vermədi.\nBu qələbə Azərbaycan hərb mütəxəssislərinin və azərbaycanlı zəkasının Ermənistan hərbi mütəxəssisləri və "intellekti” üzərində parlaq qələbəsi oldu. Müasir silahları idarə edən Azərbaycan mütəxəssislərinin biliyi, bacarığı və zəkası əzici üstünlüyünü təsdiq etdi. Həmin azərbaycanlı mütəxəssislər öz-özündən yaranmayıb, bilavasitə Prezident İlham Əliyevin liderliyində yürüdülən dövlət siyasəti nəticəsində yetişiblər.\nQazanılan qələbə dövlət və millət, milli-mənəvi birliyimizin qələbəsi oldu. Əgər millət Prezident İlham Əliyevə güvənməsəydi, yürütdüyü siyasət nəticəsində dövlət hakimiyyəti və millət arasında sıx birlik və yekdillik yaradıla və deməli, qələbə də qazanıla bilməzdi. Yalnız güclü dövlət və güclü lider hər şeyə qadirdir. Prezident İlham Əliyev Ulu Öndər Heydər Əliyev tərəfindən qurulan güclü Azərbaycan Respublikası dövlətini yeni şəraitə uyğun olaraq müasirləşdirərək qələbəni təmin etdi. Ən çətin və mürəkkəb şəraitdə bizi qələbəyə gətirən millət və dövlət birliyimizin baş memarı məhz Prezident İlham Əliyevin sarsılmaq iradəsi, qətiyyəti oldu.\nBu qələbə Prezident İlham Əliyevin rəhbərliyi altında səmərəli və çevik dövlət idarəçilik sisteminin qələbəsidir. Son illərdə aparılan islahatların uğurla nəticələnməsi müharibədə zəfəri şərtləndirən amillərdən biri oldu. Bir daha təsdiq edildi ki, yalnız çevik və səmərəli idarəçilik dövlət və millətin qələbəsinin başlıca şərtlərindən biridir.\nQazanılan qələbə Prezident İlham Əliyevin hakimiyyəti illərində formalaşdırdğı yaradıcı, dinamik, enerjili, yüksək milli ruhlu Azərbaycan cəmiyyətinin kin, küdurət, qısqanclıq hissləri içərisində boğulan və yaradıcılığın nə olduğunu bilməyən erməni cəmiyyəti üzərində öldürücü qələbəsidir. Müharibənin yekunu göstərir ki, əgər erməni cəmiyyəti başına gələndən düzgün nəticə çıxarmasa, düşdüyü ağır bataqlıqdan ya tamamilə çıxa bilməyib məhv olacaq, ya da hələ çoxlu onilliklər bundan sonra da onun içərisində çabalamalı olacaqdır.\nPrezident İlham Əliyev təkcə hərb meydanında qazanılan qələbənin baş memarı deyil, eyni zamanda, Ermənistanın hərbi təcavüzü nəticəsində yaradılmış münaqişənin gedişində blokdaya salınmış Naxçıvana gedən yolun tikintisinə dair maddənin üçtərəfli bəyanata daxil edilməsinə nail olmaqla həm bu regionun problemini həll edən, həm də bütövlükdə daha genişmiqyaslı geoiqtisadi layihənin icrasına imkan yaratmış zəmanəmizin görkəmli strateqi, dövlət və siyasi xadimidir. Həmin maddədə nəzərdə tutulanların yerinə yetirilməsilə Naxçıvanın blokadasına son qoyulacaq, İğdır - Naxçıvan dəmir yolunun tikintisi ilə Azərbaycan Türkiyə üzərindən Avropaya çıxa, eyni zamanda, Fars körfəzinə enə biləcək, Naxçıvan dünyanın mühüm nəqliyyat-kommunikasiya mərkəzinə çevriləcək, Türkiyənin türk dünyası ilə quru əlaqəsi qurulacaq. Bu yol Rusiyaya Azərbaycan və Türkiyə üzərindən Avropaya çıxmağa imkan verəcək, beləliklə, regionda iqtisadi əməkdaşlıq canlanacaq.\nPrezident İlham Əliyev təkcə hərb meydanında deyil, diplomatik-siyasi sahədə də ustalıqla və böyük məharətlə qələbə qazanaraq zəmanəmizin görkəmli diplomatı olduğunu təsdiq etdi. Məlum olduğu kimi, müharibənin aparılması üçün ya əlverişli beynəlxalq şərait yaradılmalıdır, ya da ondan istifadə edilməlidir. Azərbaycan dövləti uzun illər boyu apardığı gərgin iş və yürütdüyü siyasət ilə əlverişli beynəlxalq şərait yaratmağa nail oldu. BMT Təhlükəsizlik Şurasının qeyri-daimi üzvlüyü, Qoşulmama Hərəkatına sədrlik, Azərbaycan-Rusiya-İran, Azərbaycan-Türkiyə-Gürcüstan üçtəfərli formatda əməkdaşlığının səmərəliliyi 44 gündə öz bəhrəsini verdi. Rusiya Federasiyasının Prezidenti Vladimir Putin "Dağlıq Qarabağ və ətraf rayonlar Azərbaycan Respublikasının ərazisidir” deyərək müharibədə haqq-ədalətin yanında oldu. İran İslam Respublikası və Gürcüstan da eyni mövqe tutaraq sərhədləri işğalçı ölkəyə silah daşınması üçün bağladılar. Bu siyasət Prezident İlham Əliyevin daim xüsusi diqqət yetirdiyi "bizim üçün qonşularla yaxşı münasibətlər başlıca məqsəddir” tezisinin təkcə indiyə qədər əhəmiyyətli olduğunu təsdiq etmədi, eyni zamanda, gələcək üçün bir model yaratdı.\nMüharibə başa çatıb və təbii ki, Azərbaycana qarşı müharibə cinayətləri törədərək vurduğu ziyanlara görə işğalçı ölkə Ermənistan təzminat ödəməlidir. 30 il ərzində İrəvan Azərbaycan ərazilərini, şəhər, kənd və qəsəbələri dağıdıb, təbii sərvətləri talayıb sataraq gəlirlər əldə edib, hərbi əməliyyatların gedişindən uzaqda yerləşən Gəncə və Bərdədə, eyni zamanda, Tərtər və başqa rayonlarda mülki əhalini qətlə yetirib, soyqırımı törədib və mülki infrastruktura ağır ziyan vurub. Azərbaycan hökuməti 30 il ərzində məcburi köçkünlərin saxlanılması üçün külli miqdarda vəsait xərcləyib, torpaqları azad etməkdən ötrü apardığı müharibədə məsrəflər çəkib. Ermənistan yüz minlərlə azərbaycanlıya mənəvi ziyan vurub. Təzminat davasının açılması, Ermənistanın boynuna boyunduğuruğun salınması təkcə haqq-ədalətin bərpası, beynəlxalq hüquq baxımından deyil, həm də gələcək nəsillər üçün lazımdır.\nBəs bundan sonra cəmiyyət olaraq bizim davranışımız necə olmalıdır? Bizi bu qələbəyə Prezident İlham Əliyevin inamı, imanı, sarsılmaz iradəsi, qətiyyəti, millətə güvənməsi, planetar təfəkkürü, dərin zəkası, uğurlu diplomatik-siyasi fəaliyyəti gətirdiyi üçün bundan sonra da bütün Azərbaycan cəmiyyəti üçün əsas deviz yalnız dövlət başçısının sözü, rəyi olmalıdır. Bütün millətin bir səsinin olması vacibdir.\nQələbənin dünya üçün əhəmiyyəti nədir?\n44 günlük müharibədə Prezident İlham Əliyev təkcə Azərbaycanı qalib etmədi, eyni zamanda, müasir dünya siyasətində həllini gözləyən bir sıra məsələləri uğurla həll etdi. Hər şeydən əvvəl, Azərbaycan Respublikası dövləti bu qələbəsi ilə BMT Təhlükəszilik Şurasının 822, 853, 874 və 884 saylı qətnamələrini yerinə yetirərək dünya müdiriyyəti adlandırılan bu təşkilatın nüfuzunu, ona olan inamı bərpa etdi.\nErmənistan təkcə hərb meydanında məğlub edilmədi, Prezident İlham Əliyev dünyanın məşhur KİV-inə verdiyi müsahibələri ilə bir neçə yüz il boyunca dünyanı aldadan uydurma erməni təbliğatını təkbaşına darmadağın etdi. Yüz milyonlarla insan erməni yalanlarını başa düşdü. Dünya erməni faşizminin içi üzünü gördü. Bir daha məlum oldu ki, erməni faşizmi nasizmdən daha qəddar və iyrəncdir.\nErmənistanın müharibənin əvvəlindən xristianların dini hisslərini istismar edərək baş verənləri xristianlıq əleyhinə olan kimi qələmə verməyə çalışması cəhdləri də puça çıxdı. Hamıya məlumdur ki, artıq uzun illərdir Azərbaycan Respublikasının Birinci vitse-prezidenti Mehriban xanım Əliyevanın rəhbərliyi altında Bakıda mədəniyyətlərarası, sivilizasiyalararası, dinlərarası dialoq, humanitar forumlar keçirilir. Dünya Azərbaycanda müxtəlif dini inanclı insanların birgə yaşayışının, məscidlərin, kilsələrin və sinaqoqların yanaşı fəaliyyət göstərməsinin şahidi olur. Bakıda erməni kilsəsi dövlət tərəfindən qorunur. Bir neçə il əvvəl erməni qəbiristanlığının yeri dəyişdirilərkən hökumətin müraciəti əsasında ermənilər ya ölülərinin sümüklərini apardılar, aparıla bilməyənləri isə dövlət hesabına digər yerdə dəfn edildi. Heydər Əliyev Fondu Vatikanda, Parisdə və başqa şəhərlərdə kilsələri, Hun imperatoru Atilla ilə Roma Papasının görüşünü əks etdirən freskanı təmir etdirdi. Bütün bunlar Azərbaycanın siyasətinin əyani təzahürüdür. Bəs Ermənistan hansı siyasəti yürüdüb və yürüdür? Bu gün Ermənistanda məscidlər, müsəlman qəbiristanlıqları tamamilə dağıdılıb. Ermənistan işğal etdiyi ərazilərdə məscidləri donuz, mal-qara tövləsinə çevirmişdi. Ayaqqabı ilə girilməyən Allahın evinə belə münasibətin yalnız bir adı vardır: vəhşi icma, qəbilə təfəkkürü! Əslində Ermənistan bu barbar hərəkətləri ilə sülh dini olan xristianlığa və xristianlara daim ləkə gətirdiyini bir daha təsdiq etdi.\n44 günlük müharibənin gedişində Ermənistan təbliğatının guya "ikinci erməni soyqırımı” törədiləcək iddialarının da əsassız olduğu təsdiq edildi, bu cəfəngiyat da sabun köpüyü kimi partladı. Axı, Azərbaycan dövləti "soyqırımı” həyata keçirsəydi, Bakıda bir neçə min nəfər erməni necə yaşaya bilərdi? Hətta Xankəndiyə daxil olmaq an məsələsi olsa da, Azərbaycan Ordusu bunu etmədi.\nErmənistanın "turançılıq”, "pantürkizm” və "yeni osmançılıq” barədə uydurmaları da darmadağın edildi. Azərbaycanın haqq işinin Türkiyə tərəfindən müdafiə edilməsinin ermənilər tərəfindən "turançılıq”, "pantürkizm” və "yeni osmançılıq” kimi qələmə verilməsinə dair iyrənc təbliğat da puça çıxdı. Ermənistan baş nazirinin Avropa ölkələrinə müraciətlə "erməniləri Türkiyədən müdafiə etmirsiniz, o zaman az vaxt keçər Türkiyəni yenidən Vyana qapılarında görərsiniz” kimi boş və mənasız sözlərinə daha kimsə inanmadı. Türkiyənin Azərbaycan dövlətinin yanında olması haqq-ədalətin və beynəlxalq hüququn yanında olması demək idi.\nAzərbaycanın zəfəri, eyni zamanda, ermənilərin birbaşa və ya gizli şəkildə əsassız ərazi iddiaları irəli sürdükləri Gürcüstan, Rusiya, Türkiyə və İranın da qələbəsidir. Ermənilər Gürcüstanın Cavaxeti bölgəsini Ermənistana birləşdirmək üçün separatçılıq fəaliyyətləri ilə məşğuldurlar və belə hesab edirlər ki, onların təminatçısı Tbilisi deyil, İrəvandır. Deməli, Azərbaycanın qələbəsi gürcü xalqının qələbəsi, Gürcüstanda yaşayan ermənilərin Ermənistana birləşmək xəyallarının parçalanması, böhranının dərinləşməsi deməkdir. Heç əbəs deyildir ki, bir çox gürcü alimləri Azərbaycanın qələbəsini Gürcüstanın qələbəsi kimi qiymətləndirirlər. Azərbaycanın qələbəsi Rusiyada yaşayıb sərvət toplayan, yüksək məqamlara yüksələn, lakin Rusiyaya və rus xalqına arxadan zərbə vuran, ayaqlarının altını qazan, Qara dəniz sahilləri torpaqlarına əsassız iddia edən erməniləri də böhrana düşürür. Artıq ermənilərin bundan sonra Rusiya torpaqlarında özlərini həyasızcasına apara bilməyəcəkləri şəksizdir. Azərbaycanın qələbəsi Türkiyəyə açıq, İrana isə xəlvəti ərazi iddialarında olan ermənilərə də zərbə vurdu.\nAzərbaycanın qələbəsi erməni diasporu və lobbisinə ağır zərbə oldu. Erməni diasporu heç bir gələcəyi olmayan Ermənistana sərmayə qoymaqda, pullarını havayı yerə göyə sovurmaqda bundan sonra maraqlı olmayacaq. Zəngin ermənilər Ermənistana 30 ildən bəri rəhbərlik etmiş, indi isə artıq siyasi meyit olan şəxslərin xirtdəklərindən tutub soruşacaqlar ki, bəs nə üçün uzun illər boyu bizi aldatmısınız, qoyulan pullar hara gedib?\nMüharibə təkcə hərbi qələbə ilə başa çatmadı, eyni zamanda, özlərini hiyləgərliklə dünya ölkələrinə və xalqlarına uzun əsrlərboyu "mədəni xalq” kimi sırıyan ermənilərin iç üzünü bir daha açdı. Dünya maskası yırtılan erməni qəbiləsinin vəhşi olduğunu əyani olaraq gördü. Tərtər şəhərində, hərbi əməliyyatlar meydanından uzaqda yerləşən Gəncə, Bərdə və Ağcabədidə yaşayış binalarının qadağan edilmiş raketlərdən atəşə tutularaq dağıdılması təkcə ağır müharibə cinayəti deyil, eyni zamanda, erməni qəbiləsinin vəhşiliyinin göstəricisi idi. Soruşulur: müharibənin nə demək olduğunu bilməyən uşaqların öldürülməsinin adı nədir?\nDöyüş meydanında mundirini, papağını, hərbi biletini qoyub qaçan, yaralı əsgərlərini və meyitlərini götürüb aparmayan ermənilərin Azərbaycanın işğal altında saxladıqları əraziləri boşlatmağa məcbur olub tərk edərkən unitazı qucaqlarına alıb daşımaları bir daha göstərdi ki, bu qəbilə üçün bir unitaz döyüş meydanında gəbərmiş işğalçı erməni əsgərinin cəsədindən daha qiymətlidir. Dünyanın məktəbə, maarifə, səhiyyəyə ehtiyac duyduğu bir şəraitdə ermənilərin Kəlbəcərdə və Laçında təkcə yaşayış evlərini deyil, kitabxanaları, məktəbləri, klubları və tibb məntəqələrini yandırmaları XXI əsr erməni barbarlığının konkret göstəricisidir. Bəs, dünyanın ağ ciyərləri hesab edilən meşələrin yandırılmasının və vəhşicəsinə doğranmasının adı nədir? Bir zamanlar Bakı-Tbilisi-Ceyhan əsas ixrac neft boru kəmərinin tikintisinin guya ekologiyaya ziyan vuracağını deyən "yaşıllar”, qeyri-hökumət təşkilatları görəsən indi niyə susublar? Azərbaycanın qələbəsi həmin təşkilatların da əsl simasını göstərdi.\nMüharibədən əvvəl Ermənistanda yürüdülən siyasət, Azərbaycanın isə döyüş və diplomatiya meydanında qazandığı qələbə ermənilərin rus xalqına və Rusiyaya etdikləri xəyanəti, arxadan zərbə vurmalarını bir daha təsdiq etdi. Bu müharibədə Ermənistan haqsız və gücsüz olduğu üçün məğlub oldu. Həm haqq-ədalət, həm də beynəlxalq hüquq Ermənistanın tərəfində deyildi və işğalçı ölkə gec-tez məğlub olmalı idi. Ancaq müharibədə Ermənistan qazanc da əldə etdi. Qurama Ermənistan Respublikası dünyanın siyasi xəritəsində saxlanıldı. Görəsən, ermənilər bunu qiymətləndirə bilirlərmi? Məncə, yox. Çünki həm yaxın, həm də uzaq tarixin təcrübəsi göstərir ki, hansısa amillərin təsiri altında çarizm daim erməniləri himayə edib, əvəzində isə onlar rus xalqına və Rusiyaya xəyanət ediblər. Tarixə qısa səyahət etmək deyilənləri təsdiq edir. Məlum olduğu kimi, çarizm erməniləri XIX əsrdə və sonralar Cənubi Qafqaza gətirərək azərbaycanlılara məxsus torpaqlarda yerləşdirib və əlverişli şərait yaradıb. Əvəzində rus hakimiyyəti nə görüb? 1905-1906-cı illərdə erməni terror-siyasi təşkilatları Rusiyanı zəiflətməkdən ötrü fəaliyyət, göstərib və xarici ölkələrin agentləri kimi çalışıblar. Erməni təşkilatları Birinci Dünya müharibəsi illərində çarizmdən silahlar alıb bandalar düzəltsələr də, sonradan bu silahı ruslara və Rusiyaya qarşı yönəldiblər. Brest-Litovsk barışığı zamanı Cənubi Qafqazın xəritəsi cızılarkən ermənilər üçün də nəzərdə tutulan kiçik bir ərazidə 1918-1920-ci illərdə qurulan Daşnak Ermənistanından rusları qovublar. Rusların sayı 15 min nəfərdən 14 min nəfərə düşüb və ya 7 faiz azalıb. Sovet hakimiyyəti illərində ittifaq mərkəzi Ermənistana nə qədər qayğı göstərsə də, dotasiya ilə yaşatsa da, ermənilər daim ruslara nifrət ediblər, rus dili və mədəniyyətinə yuxarıdan, həqarətlə baxıblar, rusları geri qalmış hesab ediblər.\n1991-ci ildən sonra mövcud olan bütün hakimiyyətlər zamanı Ermənistanda yürüdülən xarici siyasət xətti Rusiyanın və rus xalqının əleyhinə olub. Ermənilər Rusiyadan hərbi-texniki və digər yardımlar alaraq öz çirkin niyyətlərinə çatıblar, arxadan isə Rusiyanın və rusların kürəyinə xəncər sancıblar. Bu gün Ermənistanda rus əhalisi demək olar ki, yoxdur. Rus məktəbləri, kütləvi informasiya vasitələri bağlanıb. Bütün bu siyasətin bircə adı var: erməni nankorluğu və erməni xəyanəti! Rusiya bu dəfə də Ermənistanı Azərbaycanın əlindən aldı, qurama dövlətini dağılmaqdan xilas etdi. Çətin vəziyyətdə olan ermənilər indi bir tərəfdən, Rusiyaya yalvarmaqda davam edirlər, digər tərəfdən isə yenə də ona arxadan zərbə vurmağa hazırlaşırlar.\nBu, özünü nədə təzahür edir? İlk növbədə Vladimir Putin, İlham Əliyev və Nikol Paşinyanın imzaladıqları bəyanatı təftiş etmək cəhdlərində və yeni müharibə çağırışlarında. Müharibə çağırışları birbaşa Rusiya Federasiyasının Prezidenti Vladimir Putinin nüfuzunu sarsıtmaq, regionda sabitliyin qurulmasında maraqlı olmayan dövlətlərin siyasətinə nökərçilik etməkdir. Bəzi erməni siyasətçiləri deyirlər ki, guya Ermənistan Cənubi Qafqazda Rusiyanın yeganə strateji müttəfiqidir. Bu fikirlər cəfəngiyatdan başqa bir şey deyildir. Həmişə olduğu kimi, Ermənistan bu gün də Rusiyanın çiyinlərində bir yük olaraq iyrənc siyasəti ilə rus xalqına ancaq hörmətsizlik gətirir. Regionda Rusiya əleyhinə olan ən xırda əhvali-ruhiyyə varsa, onun da kökü daim əsassız iddiaları və haqsız olan ermənilərin davranışları ilə bağlıdır.\nHərbi əməliyyatlar Ermənistanın rüsvayçı məğlubiyyəti ilə başa çatsa da, İrəvanın yeni müharibəyə başlamaq şansı varmı və ya bu xəyala düşərsə, aqibəti necə olar? Ermənistanın yeni bir müharibə cəhdi ilk növbədə qarşısında Rusiyanı görməsi deməkdir. Digər tərəfdən, əgər bu dəfə Rusiya Ermənistan üzərindən əlini çəkərsə, müzəffər Azərbaycan Ordusu bayrağımızı tarixi şəhərimiz olan İrəvan qalasında sancar. Müharibədə qalib gəlmək üçün dövlətin qüdrəti lazımdır. Ermənistanın belə bir gücü, insan resursu və potensialı yoxdur və heç vaxt da olmayacaq. Hamı yaxşı gördü ki, 44 günlük müharibənin gedişində Ermənistan ordu sıralarını doldurmağa adam tapa bilmir, uşaqları və qadınları cəbhəyə yollayırdı. Dərin demoqrafik böhranın mövcud olduğu, əhalisinin artmadığı, əksinə yaşayanların da tərk edib getdiyi Ermənistan adlı bir dövlətin heç bir gələcəyi yoxdur. Xarici ölkələrdən uzun on illər boyu olduğu kimi, ermənilərin aldadılıb Ermənistana gətirilməsi nağıllarına daha heç kim inanmır. Deməli, yeni müharibə olacağı təqdirdə Ermənistanda döyüşə getməyə heç qocalar da qalmayacaq. Müharibə maliyyə-iqtisadi qüdrət, hərbi-sənaye kompleksinin gücü ilə aparılar. 8 milyard dollar xarici borcu olan Ermənistanda belə bir sənayeni qurmağa imkanlar yoxdur və olmayacaq da. Erməni xalqının elmi-intellektual potensialı da bu işləri görmək üçün çox məhduddur.\n44 günlük müharibədə qazanılan qələbə ermənilərin bədbəxtliyinin köklərini bir daha üzə çıxardı. Göstərdi ki, erməni ünsürünün bədbəxtliyinin başlıca səbəbi son iki yüz ildə gəlib yerləşdikləri və aborigen olmadıqları regionun yerli xalqları ilə dil tapıb keçinməməkdə və üçüncü qüvvəni gətirməkdədir. Müstəqil yaşamaq təfəkkürünə və potensialına sahib olmadığından daim qul psixologiyasına malik olan bu ünsür Rusiyadan istifadə edib istəklərinə çatır, sonra xəyanət edərək ona arxadan zərbə endirir, çətin vəziyyətə düşən kimi "bizi xilas edin” deyə bağırır. Belə hesab edirlər ki, rus əsgərləri gəlib onların avantürsit xəyalları yolunda ölməli, rus anaları gözüyaşlı qalmalı, ermənilər isə yenə də özlərini həyasız aparmalıdırlar. Daha dövr o dövr deyildir. Erməni nağıllarına inananların sayı getdikcə azalır.\nMüharibə, eyni zamanda, ermənilərin nicatının nədə olduğunu göstərdi. Ermənilərin nicatı qonşu ölkələrlə, ilk növbədə, Azərbaycanla dil tapıb yaşamaqdan keçir. Bu qəbilə başa düşmür ki, hər bir xalqın inkişafı üçün başlıca amil təkcə təbii sərvətlər, ərazi deyil, qarşılıqlı faydalı əməkdaşlıqdır. Ermənistan əsassız iddialarından əl çəkəcəyi və bu əməkdaşlığa hazır olacağı təqdirdə nə isə əldə edə bilər. Yoxsa, bu qurama dövlətin heç bir gələcəyi yoxdur. Ermənistan reallıqları dərk edəcəkmi? Bunu zaman göstərəcək.


Sionist Rejim Qolda Meir ilə başladı Tzipi Livni İlə bitir(köşə yazısı) - 24 Сентября 2008 - ....::İslam::....\nÇerşenbe axşamı, 13.04.2021, 07:35\nГлавная » 2008 » Sentyabr » 24 » Sionist Rejim Qolda Meir ilə başladı Tzipi Livni İlə bitir(köşə yazısı)\nSionist Rejim Qolda Meir ilə başladı Tzipi Livni İlə bitir(köşə yazısı)\nSionist Rejim Qolda Meir ilə başladı Tzipi Livni İlə bitir\nKeçən həftə sionist rejim partiyalarından hökumətdəki Kadimada edilən seçkilərdə Şaul Mofaz qarşısında qazanan Tzipi Livni, sionist rejimin qaranlıq tarixindəki bir gerçəyi xatırlatdı bizə.\n60 ildir Fələstin İslam torpaqlarını işğal edən sionist rejimin quruluşunda aktiv rol alan, İsrail hökumətlərində əvvəl xarici işlər naziri olub daha sonra da baş nazirlik edən "Qolda Meir" adlı bir qadın vardı. Daha kiçik yaşlarda sionist hərəkat içinə qatılan Meir, Sionist rejimin quruluşunu elan edən 24 adamdan biriydi.\nSionist rejimin ilk baş nazirlərindən David Ben Qerion hökuməti dövründə 1956-cı ildə əvvəl xarici işlər naziri oldu, 1969-cu ildə isə baş nazir.\nQolda Meir dövrü 1967-ci il ərəb-İsrail döyüşü dövrü idi; sionist İsrail rejimi "6 gün döyüşləri"ndə Ərəb dövlətlərini məğlubiyyətə uğratmış, Sina, Qolan, Qüds, Qəzza və Qərbi Şəriyəni işğal etmişdi. Bu dövr İsrail üçün "zəfərlər dövrü" olaraq qəbul edilirdi; "Böyük İsrail" proyekti addım-addım reallaşdırılırdı. Başqa sözlə Ben Qerion və Qolda Meirlər sionist rejimin unudulmaz adları olmuşdu...\nQolda Meirin İslam dünyasına istiqamətli meydan oxumaları, məğrur və təkəbbürlü ifadələri eyni zamanda xərçəng şişi olan bu sionist rejimin xarakterini də ortaya qoyurdu.\n"Müsəlmanlar, döyüşə girə bilər və itirə bilər, sonra təkrar geri gələr yenə döyüşərlər. Ancaq İsrail ancaq bir dəfə itirər. Fələstinlilər deyə bir şey yox. Nə vaxt Fələstin xalqı ilə müstəqil bir Fələstin dövləti oldu ki? Sanki özünü Fələstin dövləti olaraq təyin edən bir dövlət vardı. Sanki biz gəldik də onları ölkələrindən çıxarıb atdıq. Fələstinlilər deyə bir şey olmadı! Ərəblər Yəhudilərə qarşı olan kinlərindən daha çox uşaqlarını sevdikləri zaman bizimlə döyüşməyi dayandıracaqlar. Bir zaman bəlkə Ərəbləri bizim uşaqlarımızı öldürdüklərindən ötəri bağışlayacağıq" deyən Qolda Meir bir tərəfdən Fələstinlilərin varlığını inkar edərkən digər tərəfdən Ərəbləri bağışlayıb bağışlamayacaqlarını söyləyirdi...\nÖzlərindən bu cür əmin və həyasız bir rəftar içində olan sionist İsrail rejimi özünü Orta şərqin məğlub olmaz super gücü olaraq görür, artıq heç bir gücün qarşılarına çıxa bilməyəcəyini düşünürdülər…\n1982ci ilə gəldiyində 1969-da zəfərlər qazanan İsrail ordusu, Livan torpaqlarında "Hizbullah Müqaviməti" qarşısında ağır məğlubiyyətlərə uğramağa başlamış, 2000-ci ilin May ayında isə, Livandakı Emil Lahud ordusunu üzü üstə qoyaraq dovşanlar kimi Cənubi Livan torpaqlarından qaçmaq məcburiyyətində qalmışdı.\nSionist rejimin xarici işlər nazirliyi və baş nazirliyini edən Qolda Meir, "Fələstinlilər deyə bir şey yox" deyərkən, 1987-ci ilin dekabr ayında işğal altındakı Fələstin torpaqlarında yox qəbul edilən Fələstinli gənclərin İNTİFADA vulkanı Sionist rejimin təşkilatının nizamını silkələməyə başladı. Necə olurdu ki, tarixin ən əzəmətli və dastanı bir müqaviməti "olmayan" bəziləri tərəfindən yazılırdı; necə olurdu ki, varlığı qəbul edilməyən Fələstinlilər İsrailin tabutuna mismar çaxırdı..?\n1967-ci ildə Sionistlər tərəfindən işğal edilən Qəzza 2005-ci ildə "olmayan" bəziləri tərəfindən azadlaşdırılır, daha sonra sionistlərin öz təyin etməsilə "Hamasistan" olurdu. Fələstin İslami müqavimət Hərəkəti Həmasın "Əl-Qəssam" mərmiləri ardıcıl olaraq sionist işğalçıların başına yağmağa başladığında, bu dəfə "var olmayan" bu kəslərin adı "Fələstinli terroristləri" şəklində qoyulurdu. Demək Fələstinlilər vardı, amma bu Fələstinlilər Sionist işğala boyun əymədikləri və vətənlərini azadlaşdırmanın mübarizəsini verdikləri üçün "terrorist" olurdu...\n2006-cı ilin İyuluna gəldiyində sionist İsrail rejimi Livan İslami müqaviməti qarşısında elə ağır bir zərbəyə məruz qalırdı ki; artıq sionist rejim baş naziri Ehud Olmert: "Böyük İsrail ideologiyası sona gəldi" kimi fikirləri deməyə məcbur olurdu. Qolda Meir, "İsrail bir dəfə məğlub olar" deyərkən, görəsən "İsraili ancaq bir dəfə məğlub edə bilərsiniz amma bir daha əsla məğlub edə bilməzsiniz" -mi deyirdi, yoxsa "İsrail bir dəfə məğlub oldumu artıq ayaqda dayanması mümkün olmaz"- mı demək istəyirdi, bunu bilə bilməzsək də, bu məğlub olmaz sanılan sionist rejimin Livan və Fələstin İslami müqavimətləri qarşısında bir çox dəfə məğlub olduğunu bilirik.\nBu sionist rejim Qolda Meirlərlə başladı, indi də Livni ilə davam edir (demək olarsa). Livni də eyni Qolda Meir kimi xarici işlər nazirliyindən Baş nazirliyə keçmiş idi; yəni sionist rejim tarixində iki qadın idarəçi, biri bu rejimin başını, digəri sonunu göstərir. Livni nə edə biləcək ki? Sələfləri Barak, Şaron və Olmert məğlubiyyətindən sonra sionist rejimə böyük bir məğlubiyyət daha yaşadıb bu qəsbkar rejimin sonunun fişənginimi odlayacaq?\nQeybi bilmə vəziyyətində deyilik amma, Qüds Günü səbəbi ilə yazdığımız bu yazıda dua və niyazlarımızı Rəbbimizə təqdim edərək, Qolda Meir ilə başlayan bu sionist rejimin Livni ilə sona çatdığı günləri bizlərə yaşatmasını diləyirik; inşaallah bu günlərə şahid olacaq, İslam Ümməti olaraq azad Qüdsdə görüşüb zəfər mahnılarımızı birlikdə oxuyacağıq...\nƏllərimiz Qüdsə indi çox daha yaxın, ürəklərimizdəki Qüds atəşi isə çox daha yandırıcıdır. Bu duyğu və həyəcanla girdik yeni Qüds Gününə. Şeyx Əhməd Yasinlərin, Şikakilərin, Rantisilərin və on minlərcə Fələstinli şəhid və qazinin İslam Ümmətinə bir lütfü olan "Fələstinin azadlıq məşəli" indi daha şiddətli yanır: bu məşəl yalnız Fələstini deyil, bütün yer üzünü işıqlandırıb izzət və şərəfin işıqlarını saçır. Bu Qüds Günündə; belə bir bərəkətli günü dünya müsəlmanlarına qazandıran Rəhmətlik İmam Xomeynini, Fələstin və Livandakı bütün əziz şəhidlərimizi rəhmət, minnət və həsrətlə xatırlayarkən, şəhidlərimizin mirasına və Qüds iddiasına olan bağlılıq əhdimizi təzələyir, Fələstin xalqının qanuni hökumətini, Baş nazir İsmayıl Həniyəni salamlayırıq.\nİşğal, qırğın, mühasirə, xəyanət və embarqolara baxmayaraq müqavimətdən vaz keçməyən, zillət və əsarətə boyun əyməyən qəhrəman Fələstin xalqına, Fələstin İslami müqavimətinin bütün liderlərinə və mücahidlərinə salam olsun.\nGələn ildəki Qüds Günümüzün, Azad Qüdsün şəfəqlərində olması arzusu ilə sizlə vidalaşıram.\nTərcümə İslam-Azeri-yə məxsusdur\nКатегория: ANALİZ | Просмотров: 1224 | Добавил: media-islam | Рейтинг: 0.0/0


Durunda: "Uğuru bütün Azerbaycan xalqına hesr edirem" - Azadliq Xeber\nDurunda: "Uğuru bütün Azerbaycan xalqına hesr edirem"\nDurunda: "Uğuru bütün Azərbaycan xalqına həsr edirəm"\n21.06.2015 / 20:18 xeber –\n“Azərbaycan xalqını sevindirmək istəyirdim. Bunu bacardığım üçün qürurlu və şadam”. Bunu apasport.az saytına Azərbaycanın bədii gimnastı Marina Durunda deyib.\nBakı-2015 I Avropa Oyunlarında bədii gimnastikanın fərdi lent yarışında gümüş medal qazanan Durunda bunun üçün çox çalışdığını bildirib: “Bu arenada çıxış etmək hər idmançıya nəsib olmur. Bu, çox məsuliyyətli idi. Əvvəlki hərəkətlərim uğursuz alındığı üçün son hərəkətdə bütün gücümü toparladım. Nəticədə hər şey yaxşı alındı. Hər şey idmançının özündən asılıdı. Yalnız öz çıxışın haqda düşünməlisən. Məşqçilərimə təşəkkür edirəm. Medala can atırdım və qazandığım uğuru bütün Azərbaycan xalqına həsr edirəm”.\nQeyd edək ki, Marina Durunda lentlə yarışda yalnız rusiyalı Yana Kudryavtsevadan geri qalıb.


Azərbaycan Sığortaçılar Assosiasiyası yeni fəaliyyət konsepsiyasını açıqladı » Azim.az\n14-09-2020 16:19 Bölmə: Sosial\nKonfransı giriş sözü ilə açan Azərbaycan Sığortaçılar Assosiasiyasının müşahidə şurasının sədri Azər Əliyev media mənsublarını salamlayaraq, onlara sığorta maarifləndirməsi və yerli bazar ilə bağlı doğru məlumat yayımını həyata keçirdiklərinə görə təşəkkürünü bildirib. A.Əliyev qeyd edib ki, yerli sığorta bazarının yeni mərhələdə dayanıqlı inkişafı üçün kifayət qədər potensial var və Assosiasiya bu potensialın doğru dəyərləndirilməsi istiqamətində sığortaçılara öz dəstəyini fundamental əsaslarla təşkil edəcək: “Azərbaycanın sığorta bazarı inkişaf yolunda sağlam addımlarla irəliləyir. Doğrudur, bütün dünya iqtisadiyyatları və müxtəlif sektorlarda olduğu kimi maliyyə institutunun əsas qolu olan sığorta sektoru da COVID-19 pandemiyasından bu və ya digər formada neqativ yöndə təsirləndi. Amma Azərbaycanda qurulmuş sağlam iqtisadi inkişaf modeli və vaxtında həyata keçirilən priventiv tədbirlər nəticəsində sığorta bazarı daha böyük miqyaslı neqativ təsirlərdən yayına bildi. Növbəti mərhələ çox önəmlidir. İlk növbədə pandemiyanın yaratmış olduğu boşluqların doldurulması, bununla paralel olaraq dəyişən müştəri davranışları və yeni dönəm şərtlərinə adekvat fəaliyyətin tətbiqi sığortaçılar üçün başlıca prioritet olacaq. Azərbaycan Sığortaçılar Assosiasiyası yeni fəaliyyət konsepsiyasını məhz bu reallıqları nəzərə alaraq hazırlayıb”.


Daban Çatlarından Necə Qurtulmaq Olar? - Fuad Nəzərov | Əməkdar həkim, ali dərəcələ cərrah\nBölmə Dəri Sağlamlığı, Məsləhət\nAyaqlarda əmələ gələn çatlar istər sağlamlıq baxımından, istərsə də estetik baxımdan heç də xoş olmayan bir vəziyyətin yaranmasına səbəb olur. Bəzən çox çox quru və ağrılı da ola bilən daban çatlaması əsasən irəli yaşda olan insanlarda və gündəlik işlərinə görə daim ayaq üstə qalması lazım olan insanlarda görülür. Ancaq yaş və gündəlik iş görəmə amilləri ilə yanaşı, soyuq havalar və ya bəzi narahatçılıqlar da dabanlarda çatlar əmələ gəlməsinə səbəb olurlar. Əgər bu tip bir probleminiz varsa və bir an əvvəl xilas olmaq istəyirsinizsə aşağıda sizlər üçün hazırladığımız ev şəraitində tətbiq oluna biləcək müalicələrə bir göz atın.Bu prosesdən sonra müsbət nəticələri ən qısa zamanda əldə edəcəksiniz. Ancaq istifadədən əvvəl həkiminizlə məsləhətləşmənin faydası vardır.\nEv şəraitində çatlaq daban müalicəsində ehtiyacınız olan ləvazimatlar; Ləyən, ilıq su, vazelin, shea (Qərbi Afrikada yetişən və toxumundan yağ çıxarılan bir ağac) yağı, zeytun yağı və ya ağır nəmləndirici krem, süngər daşı, ayaq yiyəsi,hamam duzları və ya yumşaq ayaq təmizləyicisi,pambıq corab, dəsmal və limon suyu, yetişmiş banan və əzilmiş ananasdır. Əlbəttə, bu saydığımız materiallara yalnız bir daban kontekstində ehtiyacınız olmayacaq. Bu materiallar ilə fərqli ayaq müalicəsi və çatlaq daban müalicəsi edə bilərsiniz.\nLəyəni ilıq su və sabun ilə doldurun. Ayaqlarınızı sabunlu qarışığa salın və bu islatma prosesini minimum 20 dəqiqə edin. Bu zaman ayaqlarınızı süngər daşı ilə ovxalamayın. Daban çatlar yumşaldığı zaman ayaqlarınızı sudan çıxarın.\nYavaşca ayaqlarınızı ayaq təmizləyən və ya süngər daşıyla ovxalamağa başlayın. Ölü dəri qurtarana qədər ayaqlarınızı sürtməyə davam edin. Bu hərəkəti edərkən dərinizə xələl gətirməməyə diqqət göstərin. Ovxalama bitdikdən sonra bir dəsmal ilə ayaqlarınızı yaxşıca silin. Ancaq şəkər və ya göbələk xəstəliyiniz varsa bir ayaq və ayaq baxımı etmədən əvvəl mütləq həkiminizə məsləhətləşin. İstifadə etdiyiniz ayaq yiyəsini yaxşıca dezinfeksiya etməyi də laqeydlik etməyin.\nBütün bu proseslərin ardından nəmləndirmə prosesinə başlayın. Shea yağını, vazelini və ya zeytun yağını (nəmləndirici və yumşaldıcı olaraq hansını seçmişsinizsə) birbaşa olaraq ayaqlarınıza sürtün.Yatağa getməzdən əvvəl, hər gecə müxtəlif bir nəmləndirici istifadə edərək ayaqlarınızı rütubətləndirə bilərsiniz.Nəmləndirmədən sonra incə bir pambıq corab geyinməyi unutmayın.\nƏgər nəmləndirmədən sonra ayağınızda qalıqlara rast gəlsəniz nə olar, yetişmiş banan və ya əzilmiş ananası limon suyu ilə birlikdə yaxşıca qarışdırın və ayağınıza ovxalayaraq tətbiq edin. Bu qarışığı 10 dəqiqə qədər ayağınızda saxlayın, ilıq suyla yaxaladıqdan sonra silib yenidən bir nəmləndirici ilə ayaqlarınızı yumşaldın. Ananas və banan quru cildlər üçün yaxşı bir təbii dərmandır.\nYuxarıda bəhs etdiklərimiz əsas olaraq dabanlarda toplanan ölü dərini yox etmək və quruyan dabanların çatlamasının qarşısını almaq üçün nəmləndirməyə yarayır. Əgər daban çatlaqlarınız hələ daha dərinləşməyibsə sadə bir nəmləndirici istifadə edərək də çatlamaların qarşısını ala bilərsiniz.\nfidan 14 İyul 2015\nDabanda çatlardan nece qurtarmaq olar?\nSalam. Daban çatlarının müalicəsində yumuşaldıcı kremlərdən geniş istifadə olunur. Sağ olun


NİKAHA DAXİL OLMAQ ÜÇÜN TİBBİ ARAYIŞLAR PULSUZ, QEYDİYYAT RÜSUMU İSƏ 5 MANAT - Xəbərlər - ŞƏMKİR RAYON Icra Hakimiyyəti\nNİKAHA DAXİL OLMAQ ÜÇÜN TİBBİ ARAYIŞLAR PULSUZ, QEYDİYYAT RÜSUMU İSƏ 5 MANAT\nŞəmkir Rayon İcra Hakimiyyəti başçısı yanında yeni ailələrin nikaha daxil olması ilə bağlı iclas keçirilib.\nİclasda Şəmkir Rayon İcra Hakimiyyətinin başçısı Alimpaşa Məmmədov, rayon İcra Hakimiyyətinin əməkdaşları, Şəmkir Rayon Vətəndaş Aktlarının Qeydiyyat İdarəsinin (VAQİ) müdiri Ruziyyə Allahverdiyeva, Şəmkir Rayon Mərkəzi Xəstəxanasının baş həkimi Ayaz İbrahimov, Şəmkir Rayon Statistika İdarəsinin sədri Pərvin Gözəlov, Şəmkir Rayon Konsultativ Poliklinikasının baş həkimi Arif Sadıqov, Şəmkir Rayon İcra Hakimiyyəti yanında İctimai Şuranın sədri Fuad Bədəlov, Şəmkir rayon Ağsaqqallar Şurasının üzvləri iştirak ediblər.\nİclasda Şəmkir Rayon İcra Hakimiyyətinin başçısı Alimpaşa Məmmədov vətəndaşların nikaha daxil olmasının gələcəkdə hüquqi, sağlam ailənin formalaşması baxımından əhəmiyyətindən danışıb.\nİcra başçısı bildirib ki, gənc ailələrin nikaha daxil olması milli mənəvi dəyərlərin qorunub saxlanması, ailədə qadın və kişinin üzərinə düşən məsuliyyətin müəyyən edilməsi, ailə həyatı qurarkən düzgün seçimin edilməsi və ən əası isə onlar arasında sağlam həyat tərzinin qurulması baxımından çox vacibdir.\nÇıxış edən Şəmkir Rayon Vətəndaş Aktlarının Qeydiyyat İdarəsinin (VAQİ) müdiri Ruziyyə Allahverdiyeva bildirib ki, ər-arvadın hüquq və vəzifələri müvafiq icra hakimiyyəti orqanı tərəfindən nikahın bağlanmasının dövlət qeydiyyatına alındığı gündən yaranır. Bu orqan nikahın qeydiyyatından imtina etdikdə nikaha daxil olmaq istəyən şəxslər (onlardan biri) inzibati qaydada məhkəməyə şikayət edə bilərlər.\nR. Allahverdiyeva qeyd edib ki, nikahın qeydə alınması üçün dövlət rüsumu 5 manat təşkil edir. Azərbaycanda nikah yaşı isə 18 yaşdır. Nikahın bağlanmasının vacib şərtlərindən biri də nikaha daxil olan şəxslərin yazılı razılığıdır. Tərəflərin razılığı olmadan bağlanan nikah etibarsız sayılır.\nNikaha daxil olmaz zamanı vacib amillərdən olan tərəflərin tibbi müayinəsi haqqında danışan Şəmkir Rayon Mərkəzi Xəstəxanasının baş həkimi Ayaz İbrahimov bildirib ki, qanunvericilikdə nikaha daxil olmaq istəyən gənclərin tibbi müayinəsi ilə bağlı müddəalar da öz əksini tapıb.\nRayonumuzda həmin tibbi arayışlar Şəmkir Rayon Konsultativ Poliklinkasında verilir: “Vətəndaşlar bilməlidir ki, bunun üçün heç bir dövlət rüsumu təyin edilməyib və pulsuz verilir. Nikahdan əvvəl icbari tibbi müayinənin əhali üçün, gələcək nəsil üçün, bir çox xəstəliklərin vaxtından əvvəl aşkarlanması baxımından böyük əhəmiyyət kəsb edir. Nikaha daxil olan şəxslərin tibbi müayinəsinin nəticələri həkim sirridir”.


Azərbaycan prezidenti Həzi Aslanovun abidəsi önünə əklil qoyub\nSiyasət 9 May 2007 12:14 (UTC+04:00)\nAzərbaycan, Bakı/ Trend müxbir A.İsmayılova/Azərbaycan prezidenti İlham Əliyev mayın 9-da SSRİ qəhrəmanı Həzi Aslanovun abidəsi önünə əklil qoyub.\nBu gün dövlət başçısı həmçinin Alman faşizmi üzərində Böyük Vətən müharibəsi qələbəsinin 62 illiyi münasibəti ilə veteranlarla görüşüb.\nFaşist Almaniyasının təslim olması ilə əlaqədar SSRİ mayın 9-nu Alman faşizmi üzərində qələbə günü elan edib. 1945-ci il mayın 8-i saat 24-də Berlində faşist Almaniyası ilə şərtsiz təslim aktının imzalanması mərasimi keçirilib.\nAlman hökumətinin nümayəndəsi Marşal Georgi Jukovun sədrliyi ilə SSRİ, ABŞ, Böyük Britaniya və Fransa hərbi qüvvələri qarşısında şərtsiz təslim haqqında Akt imzalanıb. Akt mayın 9-u saat 00.00 dan qüvvəyə minib.\nSSRİ Almaniyadan şərqdə olduğu üçün vaxt fərqi ilə həmin anda artıq mayın 9-u səhər saatları idi. ABŞ, Böyük Britaniya və Fransada isə mayın 8-i günün ikinci yarısı idi. Bu səbəbdən SSRİ-də qələbə günü mayın 9-u, Avropa ölkələri və ABŞ-da isə mayın 8-i qeyd olunur.\nSon illərdə Naxçıvanın iqtisadi, siyasi və hərbi potensialının dinamik şəkildə artması danılmaz faktdır - Kamaləddin Qafarov


Aqiyə Naxçıvanlı: “Hərbi Qənimətlər Parkı Azərbaycan Ordusunun gücünü bütün dünyaya nümayiş etdirir” » Azərbaycan İnformasiya Agentliyi\n“Azərbaycanın öz torpaqlaını işğaldan azad etmək uğrunda apardığı Vətən müharibəsinin gedişində Müzəffər Ali Baş Komandan cənab İlham Əliyev tərəfindən təsdiqlənən mükəmməl hərbi strategiya və taktika döyüş meydanında Şanlı Ordumuza hərbi əməliyyatları sürətlə və az itkilərlə həyata keçirməyə imkan verdi. Nəticədə düşmənin 30 il ərzində möhkəmləndirdiyi müdafiə istehkamları yarıldı, hərbi texnikaları məhv edildi. Düşmənin işğalıçı ordusunun əsgərləri döyüş mövqelərini qoyub qaçırdılar. Bu gün isə Ölkə Prezidenti cənab İlham Əliyevin təşəbbüsü ilə Bakıda, Yeni Bulvar ərazisində salınmış Hərbi Qənimətlər Parkında nümayiş etdirilən ələ keçirilmiş düşmən texnikası Azərbaycan Ordusunun gücünü və Ali Baş Komandanımızın düşməni diz çökdürən polad iradəsini bir daha bütün dünyaya göstərir.” Bu sözləri mətbuata verdiyi açıqlamasında Azərbaycan Respublikası Milli Məclisinin deputatı, professor Aqiyə Naxçıvanlı deyib.\nMillət vəkili bildirib ki, Hərbi Qənimətlər Parkı Azərbaycan tarixinin ən şərəfli səhifələrini özündə əks etdirən açıq havada yaradılmış əsl muzey kompleksidir və eyni zamanda da bu kompleks bundan sonra Azərbaycan torpaqlarına göz dikməyə cəsarət edə biləcək hər kəs üçün bir tarixi ibrət dərsi olacaq: “30 ildən artıq müddət ərzində dünya ictimaiyyəti Azərbaycan ərazilərinin işğalı, xalqımıza qarşı törədilən dəhşətli hərbi cinayətlər və qətliam hadisəsi ilə bağlı baş verənlərə göz yumdu. Erməni qəsbkarlarının bütün dünyada olan havadarları Azərbaycanı işğal aktı ilə barışmağa, müvəqqəti itirilmiş ərazilərdən birdəfəlik imtina etdirməyə çalışdılar. Lakin möhtərəm Prezidentimiz cənab İlham Əliyev tərəfindən bütün bu illər ərzində Azərbaycanın inkişafı, güclü iqtisadiyyata, qüdrətli orduya sahib olması istiqamətində irimiqyaslı və məqsədyönlü iş aparıldı. Nəticədə, ötən ilin sentyabr ayının 27-dən başlayaraq 44 gün davam edən Vətən müharibəsinin nəticəsində Azərbaycan öz ərazi bütövlüyünü bərpa etdi. Müzəffər Ali Baş Komandan cənab İlham Əliyevin rəhbərliyi altında Şanlı Azərbaycan Ordusu əldə etdiyi tarixi qələbəsi ilə tariximizin ən şərəfli səhifəsini yazdı. Otuz il müddətində işğal altında olan torpaqlarımız azad edildi. Şanlı Ordumuzun qarşısında duruş gətirə bilməyən Ermənitanın işğalçı ordusu döyüş meydanında hərbi texnikasını qoyaraq qaçdı. Ermənistan təslim oldu. Azərbaycan Prezidentinin polad iradəsi, Azərbaycan Ordusunun yenilməz gücü və əlbəttə ki, Azərbaycan xalqının sarsılmaz birliyi düşmənin belini qırdı. Bu möhtəşəm tarixi Zəfər Cənubi Qafqaz regionunda yeni reallıqlar yaratdı və bundan sonra artıq bütün dünya Azərbaycanın müəllifi olduğu bu reallıqlarla hesablaşmaq məcburiyyətindədir.”\nDaha sonra Aqiyə Naxçıvanlı yeni açılmış Hərbi Qənimətlər Parkının müstəsna əhəmiyyətindən bəhs edərək, bu Parkın yaradılmasının milli qürurumuzun daha bir ifadəsi olduğunu söyləyib: “Heç şübhəsiz Hərbi Qənimətlər Parkı Azərbaycanın qazandığı tarixi Zəfərin nümayişi baxımından xüsusi əhəmiyyət kəsb edir. Buraya gələn hər bir ziyarətçiyə Vətən müharibəsinin gedişatı barədə təqdim edilən eksponatlar Azərbaycana Zəfər qazandıran döyüşləri bir daha göz önündə canlandırmağa geniş imkan yaradır. Burada nümayiş olunan eksponatlarda Azərbaycan Ordusunun qüdrəti ilə yanaşı Azərbaycan xalqının birliyinin gücü də əks olunur. Məhz buna görə də Ölkə Prezidenti cənab İlham Əliyevin təşəbbüsü ilə yaradılmış Hərbi Qənimətlər Parkı həm də milli birliyimizin daha da möhkəmləndirilməsi işinə ən böyük töhfədir. Artıq bütün dünya bilir ki, 44 günlük Vətən müharibəsi dövründə döyüş meydanında ordumuzun qarşısında duruş gətirə bilməyən düşmən insanlıq əleyhinə və müharibə cinayətləri törədib, o cümlədən döyüş bölgəsindən uzaqda olan ərazilərə raket zərbələri endirib, dinc sakinləri qətlə yetirib. Həmin faktları xronoloji ardıcıllıqla özündə əks etdirən lövhə Parkın giriş hissəsində yerləşdirilib. Burada Şuşaya atılmış “İskəndər M” raketinin qalıqları da var. Bu raketin qalıqları bizim necə bir azğın, vəhşiləşmiş düşmənlə döyüşdüyümüzün ən bariz sübutlarından biridir. Möhtərəm Prezidentimizin dediyi kimi, Şuşanı, bizim qədim şəhərimizi Ermənistan “İsgəndər-M” raketləri ilə məhv etməyə çalışırdı. Bu, erməni vəhşiliyinin, hərbi cinayətin növbəti əyani sübutudur. Lakin onlar məqsədlərinə nail ola bilmədilər. Cənab Ali Baş Komandanımızın rəhbərliyi ilə Şanlı Azərbaycan Ordusu Şuşanı düşməndən geri aldığı kimi, onu qorumağı da bilir. Buna görə də Hərbi Qənimətlər Parkı həm də bizim milli qürurumuzun mənəvi qida aldığı bir məkandır. Belə bir kompleksin yaradılması sözsüz ki, gənc nəslin vətənpərvər ruhda yetişməsi işinə də öz misilsiz töhfəsini verəcək. Əminəm ki, artıq bundan sonra Hərbi Qənimətlər Parkı Bakı sakinləri və şəhərimizin qonaqları tərəfindən ən çox ziyarət olunan məkanlardan biri olacaq. Yaşasın Müzəffər Ali Baş Komandanımız! Eşq olsun Şanlı Azərbaycan Ordusuna!”\n7402 dəfə oxunub.


Bəhreyn və Səudiyyə Ərəbistanında Qüds Günü nümayişləri keçirilib - Islam Times\nSaturday 18 August 2012 - 02:19\nBəhreyn və Səudiyyə Ərəbistanında Qüds Günü nümayişləri keçirilib\nStory Code : 188388\nİslamtimes - Bəhreyn və Səudiyyə Ərəbistanın Şərq Əyalətindəki insanlar küçələrə axışaraq Fələstinlilərə dəstək olmaq və onların işğal edilmiş torpaqlarının İsrail rejiminin əsarətindən azad edilməsi üçün Qüds Günü nümayişləri keçiriblər.\nwww.Islam times.org/az/ - Səudiyyə rejimi və Bəhreyn hökuməti tərəfindən tətbiq edilən qadağalara baxmayaraq insanlar Müqəddəs Ramazan ayının son cümə günü münasibəti ilə həyata keçirilən nümayiş və yürüşlərdə iştirak ediblər.\nBu arada Yəmənin paytaxtı Sanada da çıxış edənlərin müsəlmanları ABŞ ilə bütün əlaqələri kəsməyə çağıran Qüds Günü Konfransı keçirilib.\nMəruzəçilər deyiblər ki, ABŞ-ı dəstəkləmək Sionistlərin Fələstini işğalını dəstəkləmək ilə eynidir.\n1979-cu ildə İslam Respublikasının banisi İmam Xomeyni bütün müsəlmanların Fələstinlilərə həmrəy olduğunu nümayiş etdirmək üçün Müqəddəs Ramazan ayının son cümə gününü Beynəlxalq Qüds Günü kimi élan etmişdir.\nHizbullah bayraqı Qüds günü mərasimində Səudiyyə Ərəbistan xalqı əlində (Video)\nQüds günü mərasimi yəməndə qeyd olundu (Video)\nBəşər Əsədi ittiham edən insan! Əfqanıstan, Bəhreyn və Yəməndən niyə danışmırsan?\nSəudiyyə rejimi britaniyalı parlamentariləri Bəhreyn tənqidinə görə xəbərdarlıq edib\nAli-Xəlifə 5 məscidi viran qoydu\nSəudiyyə Ərəbistan ən qatı cinayətkarları Suriyaya göndərir\nAli-Səud Qurana od vurdu


Taekvando üzrə Azərbaycan çempionu şəhid olub - Qənirə Paşayevanın yazısı » Azxeber.com Azərbaycanda özəl xəbərlər, araşdırmalar, təhlillər və müsahibələrin tək ünvanı\nMM-nın Mədəniyyət komitəsinin sədri Qənirə Paşayeva Taekvando üzrə Respublika Çempionu olmuş qəhrəman şəhidimiz Cavid Hüseynovdan yazdı.\nQalib əsgər Cavid Hüseynov!\nCavid Natiq oğlu Hüseynov – 19 yaşlı şəhidimiz! O, bir Tovuzlu balası kimi, mənsub olduğu ailənin əzizi kimi doğuldu, Azərbaycanın oğlu oldu, xalqın əzizi oldu.\nİki qardaş, iki bacının ortancılı idi Cavid. Cavid 03 aprel 2001-ci ildə Tovuz şəhərində doğulub. Doqquz il Tovuz şəhər Nəsrəddin Tusi adına Təbiət və Texniki təmayüllü məktəb-liseydə, son iki ildə isə Mahir Ələkbərov adına Tovuz şəhər tam orta məktəbində təhsil alıb. 2018-ci ildə Taekvando üzrə Gənclər arasında Respublika çempionu olan Cavid, (regional, respublika, beynəlxalq səviyyəli) bir neçə başqa yarışda da uğurla iştirak edib, fəxri yerlər tutub.\nO, düz 18 yaşını qeyd edib, yeni yaşa keçdiyi gün – 04 aprel 2019-cu ildə həqiqi hərbi xidmətə gedib.\nCavid hava hücumundan müdafiə sistemində qulluq edirdi. Hərbi xidmətdə olan zaman torpaqlarımızın alınmasında xüsusi xidmətlər göstərdiyi əsgər yoldaşları tərəfindən fəxarətlə söylənən Cavid, Tərtər, Cəbrayıl, Füzuli, Xocavənd istiqamətlərində gedən döyüşlərdə fədakarlıqla iştirak edib.\n31 oktyabr Xocavəndin Tuğ kəndində gedən döyüşlərdə şəhid olub. Tovuz şəhər qəbirstanlığında babası, nənəsi və əmisinin yanında dəfn olunub.\nQardaşı Şahin deyir, sonuncu dəfə, oktyabrın 29-da telefonla danışdıq. Dedi, "getdikcə daha sürətlə irəliləyirik; inşallah, Qarabağı azad edib, qalib əsgər olaraq dönəcəm evə”... Evə dediyi kimi döndü Cavid – Qalib olaraq… Şəhid olaraq!\nRuhu şad olsun! Zatən, şəhidlər öz ruhlarının əbədi şadlığını bu dünyada qazanıb. – Hər insanın iki adı var – biri doğularkən, doğmaları tərəfindən verilən və rəsmi sənədlərdə yazılan ad, bir də öz əməlləri, həyat yolu ilə qazandığı (yaxud "qazandığı”) ad – elin verdiyi ad... – Cavidin doğmaları tərəfindən verilmiş adı gözəl addır – Azərbaycanın mütəfəkkir şairi, türk birliyi ideyasının tərənnümçüsü və repressiya qurbanı Hüseyn Caviddən bəri milli, türkçü məzmunla qəbul edilmiş addır Cavid adı! Şəhid adı isə bir Vətən oğlu üçün titulların, rəsmi, qeyri-rəsmi adların ən ucasıdır, əbədi şöhrətdir! Cavid adının anlamı da "Baki, daimi, əbədi" şəklində izah olunur zatən...\nŞəhid Cavid! İndi fikir verin ki, gözəl adlı, gözəl aqibətli Cavidin Şəhid adı həm elin dilində əzbərdir, həm də rəsmi olaraq təsdiq olunub! 19 yaşında xalqın, dövlətin təqdirini qazanmaq, ailəsinin, nəslinin, el-obasının başını uca etmək və Azərbaycan xalqının doğması, əzizi olmaq özü bir HADİSƏDİR!\nBizlər hadisə ömür yaşayan gənclərimizin, fədakar əsgərlərimizin, peşəkar hərbçilərimizin, bir sözlə, şanlı Ordumuzun hesabına, 44 günə sığmayan hadisələrin şahidiyik; hadisə günlərdən keçdik – günə sığmayan gün, aya sığmayan ay, ilə sığmayan il… Bu hadisələrin şahidi olmaq xoşbəxtliyini bizə bəxş edən Tanrımıza min şükür!\nDövlətimizin bayrağı uca olsun!\nŞəhidlərimizin ruhuna əbədi ehtiram!


Üzr istəməyə hazır olan ermənilərin Bakıya buraxılmasına razılıq verməliyik – DEPUTAT – EtikXəbər\nÜzr istəməyə hazır olan ermənilərin Bakıya buraxılmasına razılıq verməliyik – DEPUTAT\n“Azərbaycana ərazi bütövlüyünü tanıyan, Konstitusiyaya hörmət edən, Azərbaycan xalqına cinayətlərdə iştirak etməyən, şəhidlər qarşısında üzr istəməyə hazır olan ermənilərin Bakıya buraxılmasına razılıq verməliyik”.\nEtikxeber.az xəbər verir ki, bu fikri millət vəkili Zahid Oruc parlamentin bu gün keçirilən iclasında səsələndirib.\nMillət vəkili bildirib ki, bir nəfər erməni bu günlərdə Azərbaycana gələrək ermənilərin törədiyi cinayətə görə, Xocalı soyqırımı abidəsi qarşısında baş əyib üzr istəmək istəsə də, buna icazə verilmədi və ümumiyyətlə, bu məsələdə fərqli mövqelər var.\n“Amma bilmək istərdim ki, sabah Azərbaycanın ərazi bütövlüyünə. Konstitusiyasına və qanunalrına əməl edəcək şəxs Azərbaycan pasportu istəsə, ona hansı mövqe sərgilənəcək?! Nəzərə almalıyıq ki, xeyli sayda erməni var ki, Azərbaycan qanunalrını və ərazi bütövlüyünü tanıyırlar, münaqişəyə obyektiv mövqe bəsləyirlər. Gərək biz bundan yaralanaq.\nÇünki Ermənistan rəhbərliyi Ələkrəm Hümmətov, Fəxrəddin Abbasov və digrələrindən yararlanırlar. Biz bu yolla erməni cəmiyyətində yeni bir situasiya yaratmış olarıq. Ona görə də hesab edirəm ki, Azərbaycanən ərazi bütövlüyünü, Konstitusiyanı tanıyan, xalqımıza qarşı cinayətlərdə iştirak etməyən və hadisələr görə üzr istəyən ermənilərin Azərbaycana girişinə razılıq verməliyik”– deyə, Z. Oruc bildirib.\nPrezidentlərin bəyannaməsi təsdiq edildi\nİranla Azərbaycan arasında viza rejimi ləğv edilməlidir – Qüdrət Həsənquliyev


Prezidentin `ölən` qızı ABŞ səfirliyində gizlənir: film kimi ÇEVRİLİŞ PLANI - FOTO - QAZETA.INFO - İctimai-Siyasi Onlayn Qəzet\nPrezidentin `ölən` qızı ABŞ səfirliyində gizlənir: film kimi ÇEVRİLİŞ PLANI - FOTO\n25.11.2016 731 0.0 0\nÖzbəkistanın mərhum prezidenti İslam Kərimovun böyük qızı Gülnarə Kərimova ABŞ-ın Daşkənddəki səfirliyində gizlənir.\nMəlumata görə, bu iddia ilə Amerikanın “BuzzFeed” portalı çıxış edib.\nPortal yazır ki, Kərimova Amerika səfiri Pamela Spratlenlə uzun müddət sıx əlaqədə olub.\nİddialara görə, İslam Kərimovun öldüyü vaxt Gülnarə ABŞ-dakı əlaqələrindən istifadə edərək, hakimiyyəti ələ keçirməyə cəhd edib.\nPortal Gülnarənin Amerika səfirinə məktubunu da üzə çıxarıb. Məktubda deyilir ki, o, prezident postuna iddia edə bilmir, lakin öz namizədini təklif edir. Bu ədliyyə naziri Muzrafa İkramovdur. Gülnarə qeyd edir ki, İkramov Özbəkistanda Amerika maraqlarını qorumaq əzmindədir.\n“Lakin bu plan baş tutmayıb. ABŞ da qarşıdakı regional planları üçün “özbək şahzadəsinə” kömək göstərib və o, Amerika səfirliyində gizlədilir. ABŞ onu əlverişli vaxt üçün qoruyur”, - deyə portal yazıb.\nQeyd edək ki, bir neçə gün öncə G.Kərimovanın gecə öldürülərək basdırıldığı xəbəri yayılmışdı. Sonradan bunun təkzib edən informasiyalar da yayıldı. Lakin 2013-cü ildə islam Kərimov tərəfindən Londonda ev dustaqlığına məhkum edilən Gülnarə indiyə qədər ictimaiyyət qarşısında görünməyib. O, hətta atasının yas mərasiminə də gəlməmişdi./publika.az/\nMİSİR QƏZZAYA HUMANİTAR YARDIMA İCAZƏ VERİB.\nŞƏKƏR XƏSTƏLİYİNƏ İNSULİN SPREY İSTEHSAL OLUNACAQ


ATXƏM - ATXƏM-in Azərbaycan diaspora təşkilatlarına Müraciəti - Gündəlik xəbərlər - Xəbərlər\nMəqələnən adı , Yerləşdirilib Xəbərlər » Gündəlik xəbərlər » ATXƏM-in Azərbaycan diaspora təşkilatlarına Müraciəti\nGüney Azərbaycanda yaşayan soydaşlarımızın bütün hüquqlarından məhrum olunduğu, İrandakı mövcud rejiminin hər gün müxtəlif bəhanələrlə soydaşlarımızı edam etdirdiyi bir vaxtda Dünya Azərbaycanlıları Konqresi (DAK) adı ilə bir neçə yerə parçalanmış Azərbaycan diaspora təşkilatlarının birlik qurultayına gedəcəyi ilə bağlı xəbərlər bizdə böyük ümid doğurmuşdur.\nBütün Türk xalqlarının və onların diaspora təşkilatlarının birlik və bərabərliyini öz fəaliyyətində təməl prinsip olaraq əsas götürən bir təşkilat kimi biz də bu birliyin reallaşması üçün aktiv rol oynamaq və proseslərdə daha yaxından iştirak etməyi zəruri hesab edirik.\nHesab edirik ki, Güney Azərbaycanda yaşayan soydaşlarımızın öz hüquqlarını bərpası üçün real tarixi bir şans yaranıb və bu real imkanı dəyərləndirmək üçün milli birliyin yaradılması da olduqca vacibdir. Lakin ayrı-ayrı qruplara parçalanaraq, bu günə kimi yalnız öz aralarında nüfuz mübarizəsi ilə məşğul olan bəzi diaspora təşkilatları bu tarixi məqamı dəyərləndirmək əvəzinə, yenidən öz şəxsi iddialarını ön plana çəkməklə məşğuldurlar.\nBilmək istərdik ki, bir-biri ilə mübarizə aparan bəzi diaspora təşkilatları arasında milli maraqlarımızdan üstün daha nə ola bilər ki, onların bir araya gəlməsinə əngəl törətsin?. Bu gün öz aralarında birlik yarada bilməyən belə təşkilatların milli birlik yaradacağına hansı məntiqlə inanmaq olar? Qarşılıqlı ittihamlar, təşkilatlararası mübarizələrlə bir-birini zəiflətməklə, belə təşkilatlar ayrı-ayrı dövlətlərin maraqlarına xidmət etmiş olmurlarmı?\nLakin hələ də ümidimizi itirməmişik. İnanmaq istərdik ki, Güney Azərbaycandakı soydaşlarımızın taleyinin həll olunduğu bir vaxtda bütün tərəflər öz iddialarından əl çəkəcək, Dünya Azərbaycanlılarının birliyi naminə bir araya gələcəklər. Bu birliyi pozmaq istəyənlər isə tarixin və Azərbaycan xalqının yaddaşında lənətli bir şəkildə qalacaqlar. Odur ki, belə bir vəziyyətdə dünya azərbaycanlılarının bütün diaspor təşkilatlarının birliyini təmin etmək üçün bütün tərəflərə birləşməyi tövsiyyə edir, hər zaman milli mücadilə aparan sağlam qüvvələrin yanında olacağımızı və keçiriləcək birlik qurultayına bir təşkilat olaraq hər cür dəstək verəcəyimizi bəyan edirik.\nAzərbaycanlıların və digər Türkdilli\nXalqların Əməkdaşlıq Mərkəzinin sədri


Tanrını məbəddə “saxlamaq” cəhdi » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nİnsanlar adət üzrə bir Xaliq olduğunu, bəşəriyyətin bir Yaradanı olduğunu qəbul edirlər. Adət üzrə Yaradan, Xaliq məsələsində insanların əksəriyyətinin çətinlikləri yoxdur. İnsan bir Yaradanın mövcudluğunu rahat qəbul edir. Bir Yaradanın olmasında çətinlik yoxdur, bunu insanlar rahat qəbul edirlər. Çətinlik insanların Allahı Yaradan kimi, Xaliq kimi qəbul etmələrində deyildir. Çətinliklər başlayır Allahı Rəbb kimi qəbul etməklərində. İnsan əgər Xaliq Allahı qəbul etsə, amma Onun rəbliyində küfr etmiş olsa, deməli, onun gündəlik həyatında o Xaliqin heç bir təsiri olmur. Nə yesin, necə yesin, necə oxusun, necə münasibət qursun, nə eləsin – bütün bunlara Xaliq müstəvisindəki Allah anlayışının heç bir aidiyyəti yoxdur. Ona görə də insan Allahı həm də Rəbb kimi, onun həyatına dair proqram müəyyən edən bir Allah kimi qəbul etməlidir. Əgər Allahı Rəbb – tərbiyəçi, qəyyum, vəzifə müəyyən edən qəbul etsə, o halda özünün nə etməli məsələsində Yaradanın və Rəbbin nə dediyinə baxır.\nYaşadığımız dönəmə baxdıqda, açıq-aydın görmək olur ki, insanlar iki cürdür. Əksəriyyət Allahı Xaliq, yəni Yaradan kimi qəbul edir və bunun təzahürü dünyanın bir çox yerlərində müşahidə olunur. Məsələn, cümə günləri insanlar məscidə gedir, ya şənbə günləri bir qisim insan sinaqoqa gedir və ya bazar günləri bəziləri kilsəyə gedir. Nə üçün? Onu yaradan, Xaliq olan Allahı yad etməyə gedir. Amma məsciddən, sinaqoqdan, kilsədən çölə çıxır, Xaliqlə bağlı üzərinə düşən vəzifəsinin sona çatdığını düşünür. Beləliklə gündəlik həyatında Xaliq kilsədə, sinaqoqda və ya məsciddə “qalır”. Yəni real həyatda Xaliq rəbb kimi qəbul olunmur.\nİnsanın heyvandan əsli fərqi nədədir? Fərq bundadır ki, heyvan necə yaranıbsa, o cür də yaşayır. İnsan isə belə yaşamır, daha dəqiqi - ən azı yaşamamalıdır. Yer üzündə məxluqlar içində yeganə varlıq insandır ki, ona azadlıq verilib, şüur, iradə və bununla bərabər, Allahı Rəbb kimi qəbul etmə qabiliyyəti verilib. Əgər o cür qəbul etsə - iradəsini, əqlini, şüurunu düzgün istiqamətə yönəldər.\nFreyd Allahı real varlıq yox, insanın daxili ehtiyacı kimi qəbul edir. Ona ...\nRamal - Xaliq [Yeni 2013]\n3 sentyabr 2012 15:50\n2 sentyabr 2012 23:36\n1 sentyabr 2012 16:58\n31 avqust 2012 04:10\n31 avqust 2012 00:22\nYer üzündə məxluqlar içində yeganə varlıq insandır ki, ona azadlıq verilib, şüur, iradə və bununla bərabər, Allahı Rəbb kimi qəbul etmə qabiliyyəti verilib. Əgər o cür qəbul etsə - iradəsini, əqlini, şüurunu düzgün istiqamətə yönəldər.\n30 avqust 2012 22:28\n30 avqust 2012 20:10\n30 avqust 2012 19:23\n30 avqust 2012 19:10\ncox sagolun cox maraqli meqaledir Allah razi olsun.\n30 avqust 2012 18:51\n30 avqust 2012 18:05\nAllah razı olsun təşəkürlər\n30 avqust 2012 18:00\n30 avqust 2012 17:59\n30 avqust 2012 17:56\n30 avqust 2012 17:54\n30 avqust 2012 17:53\n30 avqust 2012 17:46


'Caspian Energy Forum-2017' keçirilir\n2022, 28 May, şənbə, Bakı vaxtı 11:38\nBu gün, aprelin 12-də Bakıda IV Beynəlxalq «Caspian Energy Forum–2017» keçirilir.\nForum Azərbaycan hökumətinin və «Caspian European Club»un (Caspian Business Club) dəstəyi ilə təşkil edilib.\nAZƏRTAC-ın xəbərinə görə, «Caspian European Club» və «Caspian American Club»un sədrinin birinci müavini Telman Əliyev deyib ki, tədbirin keçirilməsində əsas məqsəd biznes-dövlət ünsiyyətinin daha da möhkəmləndirilməsinə dəstək verməkdir.\n«Bundan əvvəlki üç forum da Bakıda təşkil olunmuşdu. Belə forumlar dünyanın 50 ölkəsində keçiriləcək. Ümid edirik ki, bu forum da uğurlu olacaq», - deyə T.Əliyev bildirib.\nAçılış mərasimində Avropa Komissiyasının enerji birliyi üzrə vitse-prezidenti Maroš Šefčovič-in IV Beynəlxalq «Caspian Energy Forum-2017»nin iştirakçılarına videomüraciəti səsləndirilib.\nT.Əliyevin moderatorluğu ilə keçirilən birinci sessiyada Dövlət Gömrük Komitəsinin sədri Aydın Əliyev «Azərbaycan iqtisadiyyatında aparılan islahatlarda Dövlət Gömrük Komitəsinin rolu» mövzusunda məruzə ilə çıxış edib. O bildirib ki, ötən il gömrük tarixində ciddi islahatlarla yadda qalıb. Görülən işlərə elektron bəyannaməyə keçid, «yaşıl dəhliz»in tətbiqi və s. işlər daxildir.\nForumda Xəzər-Qara dəniz və Baltik regionları ölkələrinin dünya enerji bazarlarına inteqrasiyasının bütün aspektləri müzakirə ediləcək.\nToplantıda Azərbaycanın, Xəzər-Qara dəniz və Baltik regionları ölkələrinin bir sıra təmsilçiləri iştirak edir.


Hidayət İbrahimov: “Həmin vaxt o, tək Sərdar Cəlaloğlu ilə yox, Aparıcı Heyətlə görüşdü”\nAzərbaycan Demokrat Partiyasının (ADP) sədri Sərdar Cəlaloğlu və bir qrup partiya üzvünün 26 il öncə Dilan xanım adlı kürd qadınla görüşünü bəzi saytlar dəfələrlə “Sərdar Cəlaloğlu PKK terror təşkilatının lideri Abdullah Öcalanın Avropa üzrə təmsilçisi, “Dilan” kod adlı xanım terrorçu ilə gizli görüş keçirib” kimi təqdim ediblər. Guya ki, həmin görüş zamanı Sərdar Cəlaloğlu PKK-nın “Dilan” kod adlı nümayəndəsindən hakimiyyətə gəlmək üçün dəstək istəyib. ADP sədri dəfələrlə bu məsələyə aydınlıq gətirsə də, bəzi mətbu orqanlar öz ağalarından S.Cəlaloğluna qarşı hücuma keçmək əmri alanda yenidən bu əssasız ittihama istinad edirlər. Odur ki, bu dəfə həmin görüşün təşəbbüskarı, vaxtilə Azərbaycan Demokrat Partiyasının aparıcı funksionerlərindən olan Hidayət İbrahimovla söhbətimizdə bu məsələyə daha ətraflı aydınlıq gətirməyə çalışdıq.\n“Mən, kürd Əli, həmin qadın getdik, Naxçıvanda Sərdar bəyi tapdıq”\nH.İbrahimov “Hürriyyət”ə bildirdi ki, həmin vaxt “kürd Əli” deyilən tanışı vasitəsilə bu görüş baş tutub: “Əli gəldi ki, bəs, mənim qonağım var, Elçibəylə görüşmək istəyir. Mən də dedim ki, Elçibəylə bizim o qədər əlaqəmiz yoxdur. Olsa-olsa Sərdar bəy Elçibəylə əlaqə yarada bilər. Onun israrından sonra “kürd Əli”, mən və həmin qadın getdik, Naxçıvanda Sərdar bəyi tapdıq. Daha doğrusu, həmin vaxt Sərdar bəy yox idi, hüzur yerində idi, xəbər etdik, o, gəldi.\nHeç nə, gəldik, oturduq. İstəyirsən bəzi müddəalar yadımda qalıb nə danışdılar, onları da deyim. Görüşdə belə qələmə verildi ki, həmin “Dilan xanım” dediyimiz qadın alimdir, Avropada təhsil alıb və s. Sərdar bəy soruşdu ki, bunları başa düşdük, gəlişinizin səbəbi nədir? Onda Dilan xanım dedi ki, Ermənistanla müharibə gedir, biz kürd xalqının taleyini fikirlərşirik. Guya, Azərbaycan hökuməti kürd xalqını erməni ilə öz arasında yerləşdirib, bufer zona yaradır ki, o tərəfdən də hücum olanda kürdlər qırılır, bu tərəfdən də hücum edəndə kürdlər qırılır. O, bu məsələyə etiraz etdiyini çatdırdı. Sonra dedi, istəyirəm Elçibəyi görəm ki, Bəyin özü bir əncam çəksin, bizim xalq qırılmasın. Sərdar bəyin sözü heç yadımdan çıxmır. Dedi ki, “bizim dövlətimiz onları bufer zonasına yox, onların yaşam şərtlərini nəzərə alıb, dağ zonasına yerləşdirir. Ümumiyyətlə, bizdə tarixən kürdlər heyvandarlıqla məşğul olduqlarına görə, o zonada yerləşiblər. Bu, tarixən belədir. Bu təkcə erməni məsələsinə görə deyil. Mən də çalışaram ki, Elçibəylə əlaqə yaradım, çox istəyirsinizsə Elçibəylə görüşün”. Vəssalam, bu qədər. Sonra o qadın getdi və Elçibəylə görüşdülər, görüşmədilər, bilmirəm”.\n“O görüşdə yadımda qalan bufer məsələsidir, yəni ki, guya kürdlər qırılır”\n“O görüşdə kürd Əli, həmin o kürd qadın - Dilan xanım, İsmayıl həkim var idi, qalanlarını xatırlamıram. Bir də Sərdar bəyin özü idi. Bəzən deyirlər ki, Sülhəddin bəy də orda olub, amma mən Sülhəddin bəyin orada olmasını dəqiq deyə bilmərəm. Uzun zaman keçib, yaddan çıxıb hər şey. O vaxtı ADP təzə yaranmışdı, bizdə İdarə Heyəti yox, Aparıcı Heyət idi. Özü də bizdə sədrlik yox idi. Partiyanı Aparıcı Heyət idarə edirdi. Yəni o Dilan xanım tək Sərdarla yox, Aparıcı Heyətlə görüşdü. Aparıcı Heyətdə mən, Sərdar bəy, İsmayıl həkim, Cabbar həkim, Sülhəddin bəy var idi.\nO görüşdə yadımda qalan bufer məsələsidir. Yəni guya, kürdlər qırılır. Onu da kürd Əli gətirmişdi və o, həmin vaxt məşhur həkim idi. Həmin vaxt da Elçibəylə görüşü yalnız Sərdar bəy təşkil edə bilərdi. Amma kürd Əlinin elə səlahiyyəti yox idi. O vaxtı nəinki kürd Əlinin, Demokrat Partiyasının üzvlərindən Sərdar bəyin, Sülhəddin bəyin Elçibəyin yanında hörməti daha çox idi. Elçibəy həmin vaxtlarda AXC-nin sədri idi. Yadımda qalan odur ki, hakimiyyətdə həmin vaxtı Ayaz Mütəllibov idi. Amma Elçibəyin də yaxşı vaxtları idi, seçkilər ərəfəsi idi. Yəni bilirdik ki, bu hərəkat Elçibəyin hakimiyyətinə tərəf aparır”,- deyə H. İbrahimov bildirdi.\n“Biz bilmirdik ki, o, hansı təşkilatdan gəlib”\nHidayət İbrahimov onu da qeyd etdi ki, görüş zamanı kürd qadın özünü sadəcə Avropada yaşayan alim kimi təqdim edib: “Biz biz bilmirdik ki, o, hansı təşkilatdan gəlib. Yəni o, rəsmi şəkildə demədi ki, mən filankəsəm. Düşünürdük ki, kürd Əlinin tanışıdır. O, dövrə görə müasir geyimli, təhsilli qadın idi, oturduq, söhbət etdik. Bir onu bilirəm ki, kürd xalqının qırılmasını istəmədiyini bildirdi. Amma nə Sərdar bəy, nə də mən onun PKK-nın nümayəndəsi olduğunu bilmirdik. O vaxtı PKK-ya da Kürd Fəhlə Partiyası deyilirdi və biz bu partiyanı terrorçu təşkilat kimi tanımırdıq. Sonradan onlar terrorçu oldu. O vaxtı belə partiyalar çox idi. Kommunist Partiyasının bir çox ölkələrədə özəkləri var idi, bunlar da birbaşa Sovet İttifaqı Kommunist Partiyasına bağlı idi. Yəni harada fəhlə partiyası varıydısa, onların bir tərəfi Sovet İttifaqı Kommunist Partiyasına bağlı idi. Onları Sovet İttifaqı yaratmışdı. Biz də Sovetin şinelindən çıxdığımıza görə, Kürd Kommunist Partiyası deyirdik”.\n“Ondan sonra o qadınla keç kim görüşməyib”\n“Hərdən bir mətbuatda “Dilan xanım” adı gündəmə gələndə ab-hava dəyişir, pis bir əhval-ruhiyyə yaradılır. Mən ancaq o görüşdə pis bir şey görmədim. Məsələn, bu gün bizim prezidentlə Ermənistan prezidenti görüşəndə pis bir şey yaranır? Yox. Dövlət rəhbərləridir, görüşə bilərlər. O xanım da bir siyasi təşkilatın üzvü olubsa, burda qəbahət yoxdur. Bizlər də bir siyasi təşkilatın üzvü olmuşuq. Yəni görüş belə olub. Yoxsa, gedib meşədə görüşməmişik ki. O görüşdə heç bir gizli məqam olmayıb. Hələ o görüşdən sonra gülürdük ki, bir gözəl-göyçək qadın gəlib, təkbaşına kürdləri müdafiə edir. Bizə gülməli gəlirdi. Görüş mənim yanımda olub, sonradan deyirlərsə, Sərdar bəy görüşüb, yalan deyirlər. Mən bu sözü Sülhəddin bəy və ADP-ni yaradanların hamısı haqqında da deyirəm ki, ondan sonra o qadınla keç kim görüşməyib. Çünki heç görüşməyə ehtiyac da yox idi. Ona görə ki, söhbət orada qurtardı. O, Naxçıvanda bircə gün qaldı, sonra da çıxıb getdi. Heç bilmədik, Bakıya Elçibəylə görüşə gəldi, yoxsa öz vətəninə getdi. Sonra kürd Əlini 1-2 dəfə gördüm. Dedi Elçibəylə görüş alnmadı”,- deyə keçmiş ADP-çi xatırlatdı.\n“Bəyəm, erməni, kürd və yaxud ləzgi, talış ilə danışmaq qəbahətdir?!”\nH.İbrahimovun fikrincə, əslində, demokartik ölkədə bu kimi görüşlırə kimsə söz etməz:“Amma indi “sən PKK üzvü ilə görüşmüsən”, “sən xalq düşmənisən”, “sən ermənisən”, deməyə başlayırlar və onu da qəbul edirlər. Bəyəm, erməni, kürd və yaxud ləzgi, talış ilə danışmaq qəbahətdir?! Bu gün biz talışla, ləzgi ilə söhbət edirik, sabah onlar da desələr ki, biz hökumət qururuq, PKK-nın bir tayı olacaqlar, talışla danışanı tutub içəri atacaqlar? Bunun hamısı belə etmir ki. Biri vardı Əlikram Hümbətov, onu da tutub içəri atdılar. Bu, o demək deyil ki, talış xalqının hər hansı bir nümayəndəsi ilə görüşmək satqınçılıq, düşmənçilikdir. Belə söhbətlər olub və olacaq.\nTəxminən başa düşürəm ki, niyə belə PKK axtarırlar. Yəni “sənə istəyirdim filan vəzifəni verəm, amma keçmişində bir PKK var”. Heç dəxli var?! Sadəcə, silahdır, ondan istifadə edirlər. Bəyəm, Almaniyada belə şey ola bilər? Biri adını “PKK”, bir adını “cinsi azlıq” qoyur, çıxırlar mitinq də edirlər. Çünki demokratik olkədir”.\nH.İbrahimov ADP-dən uzaqlaşmasının səbəbini də açıqladı: “O vaxtı 22 təsisçidən bir də mən idim. İlyas İsmayılov gələnə qədər Azərbaycan Demokart Partiyasını öz partiyam bildim. Çünki o, Sovet hökumətinin prokuroru idi. Ona görə, mən uzaqlaşdım getdim. Sonra eşitdim ki, İlyas İsmayılov da çıxıb gedib. Yenidən gəldim, istədim ki, yenə doğma partiyama qoşulam, bu dəfə Rəsul Quliyev gəldi. O gələndə bir də çıxıb getdim. Çünki korrupsiyaya bulaşmış bir adamla alınmazdı”.


Tus 2021 Mart imtahanına düşmüş səhv və şərti düzgün tərtib olunmamış suallar - Tibbi Paylaşım Portalı\nİndex TUS Azərbaycan Tus Məlumat Mərkəzi\nTus 2021 Mart imtahanına düşmüş səhv və şərti düzgün tərtib olunmamış suallar\n24 Mar 2021, 21:32\n2021 mart, TUS imtahanı artıq geridə qaldı. İmtahanda yalnız 2 problemli sual düşdü, bu suallardan birinin ümumiyyətlə doğru cavabı verilməyib, ikinci sualın isə şərti düzgün tərtib olunmamışdır.\nÇox maraqlıdır ki, hər iki problemli sual da biokimya fənnindən gəlmişdir. Sualların nömrələri 33 və 54-dür.\n33-cü sualdan başlayaq. Bu sualın ümumiyyətlə doğru cavab verilməmişdir. Sualın özü:\nÖSYM tərəfindən sualın cavabı kimi C veriilib. Lakin, serotonin sitezində də NADFH-ın iştirak etdiyi bizə məlumdur. Serotonin və ya digər adı ilə 5-hidroksitriptamin orqanizmin müxtəlif toxumalarında sintez oluna bilir və triptofanın (aminturşu) hüceyrədaxili katobolizmi nəticəsində yaranır. Proses 2 mərhələdə baş verir:\n1) Triptofan triptofan-5-hidroksilaza fermentinin təsirindən oksidləşərək 5-hidroksitriptofona çevrilir\n2) 5-hidroksitriptofan aromatik aminturuşuların dekarboksilazası tərəfindən dekarboksilləşərək serotoninə çevrilir\nBurda 1-ci mərhələ çox önəmlidir, çünki birinci mərhələnin gedə bilməsi üçün reaksiyaya molekulyar oksigen və tetrahidrobiopterin (BH4) də kofaktor olaraq iştirak etməlidir. Deməli yekun mənzərə budur:\nTriptofan + O2 + BH4 + triptofan-5-hidroksilaza --> 5-hidroksitriptofan + dihidrobiopterin (BH2) + H2O\nGöründüyü kimi bu reaksiyaya girən BH4, reaksiyadan BH2 olaraq çıxır. Amma bu çevrilmə proseslərinin davamlı olaraq gedə bilməsi üçün BH2 yenidən BH4-ə çevrilməli, yəni reduksiya olunmalıdır. BH2-in BH4-ə çevrilməsini dihidrobiopterinreduktaza adlı ferment katalizə edir ki, bu ferment BH2 ni reduksiya etmək üçün NADPH-dan istifadə edir. Beləliklə, triptofanın serotoninə çevrilmə reaksiyasında NADPH mütləq iştirak edir. Beləliklə, bu sual üçün verilən cavablardan heç biri doğru deyildir. Reaksiyanı sxematik olaraq aşağıda göstərmişik:\nKeçək 54 nömrəli suala. Bu sualın şərti tam düzgün verilməmişdir. Gəlin aydınlaşdıraq. İlk növbədə sualın özü:\nDeməli, gördüyümüz kimi, ÖSYM doğru cavab olaraq D bəndini göstərib. Amma məsələ budur ki, koenzim A-nın kimyəvi strukturunda asetil qrupu yoxdur. Koenzim A pantoten turşusu, yəni vitamin B5-in aktiv formasıdır.\nKoenzimin A-nın kimyəvi tərkibinə daxildir:\nKoenzim A-nın strukturunun təsviri: (qeyd etdiyim maddələr ardıcıl olaraq sağdan sola bu təsvirdə göstərilmişdir)\nGördüyünüz kimi, koenzim A-nın strukturunda asetil qrupu yoxdur. Lakin, bilirik ki, koenzim A asetil qruplarının transferində iştirak edir, asetil koenzim A-ya çevrilərək çoxsayda reaksiyalarda fermentlərin kofaktoru rolunda çıxış edir.\nBeləliklə, asetil qrupu koenzim A-nın strukturuna daxil deyildir, lakin koenzim A asetil qruplarının transferini həyata keçirir. Buna görə də D bəndinin düz cavab ola bilməsi üçün, sualın şərti əslində bu cür olmalı idi:\n"Koferment və transferetdiyi qrup arasında uyğunluğu müəyyən edin:"\nBeləliklə, bu imtahanda düşmüş problemli suallara aydınlıq gətirdik. İmtahanı vermiş hər bir kəsə istədiyi nəticəni əldə etməsini arzulayıram.\nKönülmva, Jafarzade, Orxan, Novruz, dr1, dnemeq, scropionnn, Misters, cavidhuseynov50, bycaner92, Nilufer, Drrvsh, Əhməd, Mələk xanım, ZarifaCeferova, İmanova, dr.mamedov_r, Eeg33, Shirinnn, Fərəh, Səmin, Ferid2002, SysAdminstrator, Dr.Ferid, 1730020, Mdn4b, Dr.BAYRAMLI, Lemamu, Arzu171, Asif22, Nuhsyn, Bymemor, orik, Damral, tusmen, Saniya, bolotbayke, Akbulut163, welly, cəlal_az, Şəbii1, drfatime, zeyneb2898, Nurlan, pervin@, hnargizz, Eminet99, perrie1609, Səmayə.e, ulkerl\n2021 Tus İmtahanı Klinik Fənlər (mart) - pdf\nSonuncu post yazdı: Gulcohre « 23 Mar 2021, 22:55\nforum Tus Hazırlıq Materialları\nyazdı: Gulcohre » 23 Mar 2021, 22:55 » forum Tus Hazırlıq Materialları\n191 Baxış sayı\n2021 Tus İmtahanı Təməl fənlər (mart) - pdf\nSonuncu post yazdı: Gulcohre « 23 Mar 2021, 22:56\nyazdı: Gulcohre » 23 Mar 2021, 22:56 » forum Tus Hazırlıq Materialları\n311 Baxış sayı\n23 Mar 2021, 22:56\nDaxili xəstəliklər 2 - 2021 Düzgün cavablar\nSonuncu post yazdı: SysAdminstrator « 04 Yan 2021, 14:08\nforum Test Cavabları\nyazdı: SysAdminstrator » 04 Yan 2021, 14:08 » forum Test Cavabları\n382 Baxış sayı\n04 Yan 2021, 14:08\nRezidentura imtahanına hazırlaşmaq üçün nələri oxumalıyıq ? - 1-ci mərhələ\nSonuncu post yazdı: Dr!ThreeM³ « 22 İyun 2021, 19:46\nyazdı: SysAdminstrator » 16 Yan 2021, 21:05 » forum Rezidentura Məlumat Bürosu\n1731 Baxış sayı\nSonuncu post yazdı: Dr!ThreeM³\n22 İyun 2021, 19:46\nUşaqlığın qeyri-düzgün vəziyyəti - slayd\nSonuncu post yazdı: Gulcohre « 06 May 2021, 23:19\nforum Mamalıq - Ginekologiya\nyazdı: Gulcohre » 06 May 2021, 23:19 » forum Mamalıq - Ginekologiya\n06 May 2021, 23:19\n“Tus Məlumat Mərkəzi” səhifəsinə qayıt